Motorola компанияси Moto G5S ва Moto G5S Plus смартфонларини намойиш этди\n23:07 / 02.08.2017\nLenovo‘га тегишли Motorola компанияси Moto G5S ва Moto G5S Plus смартфонларини намойиш этди. Смартфон номидаги S ҳарфи “махсус нашр” деган маънони билдиради. Ҳар иккала қурилма аввалги Moto G5 ва Moto G5 Plus’га нисбатан бир қанча янгиланмаларга эга, деб маълум қилди 3dnews.ru нашри.\nMoto G5S металл корпус, тез қувватлаш TurboPower’ни қўллаб-қувватловчи 3000 мА-соат батарея, 16 Мп ли камера ва кенг бурчакли 5 Мп ли фронтал камера таклиф қилади. Қурилма 5,2 дюймли экран, 8 ядроли процессор, 32 Гб доимий ва 3 Гб тезкор хотира билан жиҳозланган.\nЯқинда чиққан Moto G5 эса Moto G5S’дан унча фарқ қилмайди: у 13 Мп ли камера, LED-чақноқ, 5 дюймли дисплей ва 2800 мА-соатлик батарея билан жиҳозланган.\nMoto G5 Plus ва Moto G5S Plus ўртасидаги фарқлар эса анчагина. Moto G5S Plus 13 Мп ли камера билан жиҳозланган, у фотосуратларни яхшилаш дастурий функциялари билан тўлдирилган. Олд камера ҳам яхшиланган, унинг кўрсатиш қобилияти 8 Мп ни ташкил қилади, LED-чақноқ пайдо бўлган. G5S Plus экранининг диагонали 5,5 дйюмга етказилган.\nҚолган жиҳатлар бўйича G5S Plus телефони G5 Plus’дан унча фарқ қилмайди: иккаласида ҳам 3 ёки 4 Гб тезкор хотира, 32/64 Гб ички хотира, microSD’ни қўллаб-қувватлаш, 3 минг мА-соатли батарея ва бармоқ излари сканери мавжуд.


7 майдан бошлаб Қирғизистон ва Ўзбекистон фуқаролари бир пойтахтдан иккинчисига битта автобуснинг ўзида етиб олишлари мумкин. Ўтган йил олинган ушбу суратда Бишкекдаги автобус бекати акс этган. (Донг Ли)\nБИШКЕК – Узоқ йиллар давом этган чегаралардаги ноқулайликлардан сўнг Ўзбекистоннинг Тошкент шаҳридан Қирғизистоннинг Бишкек шаҳригача ягона автобус қатнови тикланди.\nИкки шаҳар ўртасидаги мунтазам автобус қатнови душанба, 7-майдан эътиборан Тошкент автовокзалидан йўлга қўйилди, деб хабар беради Ўзбекистон автомобил транспорти агентлиги (Ўзавтотранс).\n12 соатдан ортиқроқ давом этадиган рейс давомида автобус бир неча бор тўхтаб, жами 601 километр масофани босиб ўтади.\nҚатнов «Мироншох Гранд Транс» (Ўзбекистон) ва «Транс Союз-Азиа» (Қирғизистон) хусусий операторлари томонидан амалга оширилади. Бир томонга чипта нархи 120 минг ўзбек сўми ёки 1030 қирғиз сўмига тенг (15 АҚШ доллари атрофида).\nЯнги хизматга талаб катта, рейс бошлангунига қадар деярли ҳамма чипталар сотиб бўлинади, дейди Бишкекдаги автобус бекати диспетчери Марина Юсупова.\n«Асосан ноқулайроқ бўлган орқа қатордаги жойлар бўш қолади», деди у Карвонсарой билан суҳбатда. «Автобусларнинг ўзи эса жуда қулай. Йўловчилар мамнун.»\nЙўловчиларнинг ярми ўзбек, ярми қирғизларлар, деб қўшимча қилди у.\nАвтобус қатновининг тикланиши икки халқни янада яқинлаштиради, деди бишкеклик 52 яшар Равшан Абдуллаев.\n«Мен Қирғизистонда яшайдиган асли ўзбекман», деди у Карвонсарой нашрига. «Тошкентда қариндошларим кўп... Тўғридан-тўғри автобус қатнови йўқлигида бир-биримизни кўриш учун боришга қийналар эдик.»\nЯнги қатнов ўзаро алоқаларни кучайтиради\nСовет Иттифоқи даврида Марказий Осиё аҳолиси бир республикадан бошқасига мунтазам равишда ва осонлик билан қатнар эди, сабаби бу давлатларда ягона чегара режими мавжуд эди.\nАммо, Совет Иттифоқи инқирозидан кейин ёпиқ сиёсат олиб борган Ислом Каримов даврида Ўзбекистон бошқа давлатлар билан алоқаларни минималлаштиришга ҳаракат қилди.\nТошкент ва Бишкек оралиғида 1990 йиллар ўрталарида ишга тушган автобус хизмати фақат чегарага қадар бўлиб, унда йўловчилар бир давлат чегарасига келиб, пасспорт назорати ба божхона хизматларидан ўтгач, қўшни мамлакат автобусига ўтиришга мажбур эдилар.\n2016 йилда Каримов ўрнига давлат бошқарувига келган Шавкат Мирзиёев ўз мамлакатини қўшнилари билан қайта интеграция қилишгакиришди.\nМирзиёев «очиқ сиёсат юритмоқда... бу орқали халқларимиз бир-бири билан дўстлашишидан умидвормиз», деди бишкеклик Абдуллаев.\nАмалдаги ва режадаги бошқа йўналишлар\nАйни пайтда амалда бўлган ёки режалаштирилаётган бошқа йўналишлар ҳамЎзбекистонга қўшнилари билан алоқасини тиклашга ёрдам бермоқда .\nШу йилнинг январ ойида «Узавтотранс» Қирғизистоннинг Ўш ва Ўзбекистоннинг Фарғона ҳамда Андижон шаҳарлари ўртасида мунтазам автобус қатновини ёълга қўйишни режалаштирганини эълон қилганди. Бу режалар ҳали амалга ошганича йўқ.\nШу йилнинг январ ойидан бошлабТошкент ва Чимкент ўртасида ҳам автобус қатнови йўлга қўйилган эди. Апрел ойидан Тошкент ва Олмаота оралиғида ҳам қатнов бошланган.\nБу орада, жорий йилнинг январ ойида Ўзбекистон бош вазири Абдулла Ариповнинг Душанбега ташрифи чоғидаТожикистон ва Ўзбекистон ўзаро автобус қатновларини очишва чегарага оид бошқа чора-тадбирларни амалга оширишга келишиб олганди.\nАвтобус катнови хали хам давом этмокдамм\nЎзбекистон ва Қозоғистон Чирчиқ-Олмаота автобус қатновини йўлга қўйди


Самарқанд шаҳридаги мактабларнинг қачон очилиши маълум бўлди - zarnews.uz\nСамарқанд шаҳри мактабларида таълим жараёни 14 сентябрдан oнлайн 21 сентябрдан анъанавий тарзда 2 та мактабда 1-4 синфлар учун босқичма-босқич бошланади.\nЁшлар марказида бўлиб ўтган Халқ депутатлари Самарқанд шаҳар Кенгашининг навбатдаги ўн иккинчи сессиядаги асосий эътибор умумтаълим мактаблари ва мактабгача таълим муассасаларининг фаолиятига қаратилди.\nШаҳар Кенгаши раиси Б.Облоқулов олиб борган сессияда дастлаб шаҳар халқ таълими бўлими мудири Н.Садинованинг ахбороти эшитилди. Таъкидланишича, шаҳар халқ таълими бўлими тасарруфида 81 та умумтаълим мактаби, 1 та “Баркамол авлод” болалар маркази ва Самарқанд давлат университети ҳузуридаги аниқ ва табиий фанларга ихтисослаштирилган мактаб фаолият юритмоқда. Ушбу таълим муассасаларида 5 119 нафар педагог-ходим 96 минг 831 нафар ўқувчиларга таълим-тарбия бериб келишмоқда.\nЖорий йилнинг 25-26 август кунлари мавжуд барча мактаблардаги ўқувчиларнинг ота-оналари билан суҳбатлар ўтказилди. Сўровномада 92,2 фоиз ўқувчиларнинг ота-оналари иштирок этган. Сўровнома натижасига кўра 69,1 фоиз ота-оналар фарзандларини онлайн тарзда таълим олишларини билдирган бўлса, 30,9 фоиз ота-оналар анъанавий таълимни афзал кўрган. Бироқ, ота-оналарнинг катта қисми бошланғич таълимни анъанавий тарзда давом эттириш бўйича ўз таклифларини билдирган.\nМавжуд ҳолатдан келиб чиқиб барча умумтаълим мактабларини янги ўқув йилига тайёргарлиги ва белгиланган карантин талабларини амалга ошириш учун етарли шароитнинг яратилганлигига қараб босқичма-босқич мактабларда анъанавий таълимнинг йўлга қўйилиши режалаштирилган. Шунингдек, мактаб микроҳудудидаги маҳаллаларнинг "қизил", "сариқ" ва "яшил" ҳудудларга бўлиниши ҳам эътиборга олинди.\nУмумтаълим мактабларида анъанавий таълим жараёнларини бошлаш борасида ўрганиш натижалари ва муассасалардаги тайёргарлик жараёнларининг атрофлича муҳокамасидан сўнг депутатлар мактаблардаги мавжуд ҳолат бўйича шаҳар санитария-эпидемиология осойишталик марказининг тегишли хулосасига кўра анъанавий таълимга рухсат берилишига келишилди. Бунда ҳам босқичма-босқич, фақатгина бошланғич синфлар учун анъанавий таълим йўлга қўйилиши белгиланди.\nЖорий йилнинг 21 сентябрдан шаҳардаги 9 ва 58-мактабларнинг 1-4 – синфлари учун анъанавий таълим жараёнини бошлашга рухсат берилди. Шуни таъкидлаш ўринлики, мактабларда анъанавий таълим фақатгина шаҳар санитария-эпедимиология ва осойишталиги маркази хулосасига кўра амалга оширилади.\nСессияда шунингдек, шаҳар давлат мактабгача таълим ташкилотлари фаолиятини бошлаш масаласи ҳам кўриб чиқилди. Муассасаларнинг тайёргарлиги мутахассислар ва Кенгаш депутатлари томонидан ўтказилган мониторинг натижаларидан келиб чиқиб, мактабгача таълим ташкилотлари фаолиятини бошлашга рухсат бериш масаласи навбатдаги сессияда қайта кўриб чиқилиши белгиланди.\nСессия кун тартибида кўрилган барча масалалар бўйича тегишли қарорлар қабул қилинди.\nШунинг билан шаҳар Кенгашининг ўн иккинчи сессияси ўз ишини якунлади.


Сирдарёда чақалоқфурушлар қўлга олинди\n13:56 / 20.11.2015\nСирдарёдаги шифохоналардан бирида акушерлик лавозимида ишлаб келган аёл чақалоқ савдосида айбланиб қўлга олинди. Бу ҳақда “Даракчи” газетаси хабар бермоқда.\nАйтилишича, жиззахлик Ҳалима исмли аёл Тошкентга кўчиб келиб, бу ерда Низом исмли эркак билан танишган. Бир муддатдан сўнг аёл ҳомиладор бўлиб қолган, лекин Низом болага ғамхўрлик қилишдан воз кечган.\nШунда аёл боласини олдириб ташлашни кўзлаб, қўшниси Маликадан маслаҳат сўраган. Малика эса, ўз навбатида, уни сирдарёлик шифокор Мастура Абдукаримовна билан уни таништириб қўйган. Акушер Ҳалимага боласини олиб ташлаши мумкинлигини, бунга 300 доллар талаб қилинишини айтган. Мижозининг пули йўқлигини билгач, унга туғилажак фарзандни сотишни таклиф қилган. Она ҳам рози бўлган.\nТез орада мижоз ҳам топилган. Мастура Абдукаримовна болага минг доллар нарх белгилаган. Лекин бу иш расмийлаштирилмаслигини билган мижоз болани сотиб олишдан воз кечган.\nБу орада акушернинг хатти-ҳаракатлари тегишли ташкилотларнинг қизиқишини уйғотган. Улар икки ходимини Абдукаримовнанинг олдига мижозлар сифатида юбориб, 1 100 долларга келишишган.\nШифокор жиноят устида қўлга олинди.


Туркия ва Озарбайжон TANAP газ лойиҳасини жадаллаштиради\n08:37 / 04.12.2015\nТуркия ва Озарбайжон Трансанатолия газ қувури (TANAP) қурилишини 2018 йилгача битириш ҳақида келишувга эришишди. Бу ҳақда Reuters агентлиги Туркия бош вазири Аҳмат Довудўғлининг Озарбайжон президенти Илҳом Алиев билан музокаралари якунларига кўра берган матбуот анжуманидаги сўзларига таянган ҳолда маълумот бермоқда.\nИлгари лойиҳа 2019 йил охиригача амалга оширилиши режалаштирилаётган эди.\nTANAP Озарбайжон газини Туркия ва Европага етказиб беришни кўзлаб амалга оширилаётган лойиҳадир. Айниқса Анқара ва Москванинг муносабатлари ёмонлашганидан сўнг унга бўлган эҳтиёж ортди. Экспертларнинг фикрича, айнан шу сабабдан қурилиш ишлари жадаллаштирилмоқда.


05:00 / 01.03.2017 2814 pdf Ўқиш режими + -\nАллоҳ таоло Қуръони Каримда бадгумонликни қаттиқ қоралаган. У зот «Ҳужурот» сурасида айтади: «Эй иймон келтирганлар! Кўп гумонлардан четда бўлинглар, чунки баъзи гумонлар гуноҳдир», деган (12 –оят).\nЎйлаб кўрилса, ўзаро низолар ва келишмовчиликлар кўпроқ бир-биридан ёмон гумондан келиб чиқади. Ундан четда бўлиш учун доимо кишилар ҳақида яхши гумонда бўлиш, улар ҳақида етган хабарларни яхшиликка йўйиш керак.\nБу ҳақида ҳазрати Умар розияллоҳу анҳу: «Агар яхшиликка буришнинг бирорта йўли бўлса ҳам, мўмин биродарингдан чиққан сўз ҳақида фақат яхши гумон қил», деган экан.\n«Расулуллоҳ соллаллоҳу алайҳи васаллам: «Зинҳор ва зинҳор бадгумон бўлманглар. Чунки бадгумонлик сўзнинг энг ёлғонидир», дедилар».\n«Агар одамларнинг айбини ахтарадиган бўлсанг, уларни бузасан», дедилар».\nЁмон гумондан сақланиш лозим. Ким одамлардан ёмон гумонда бўлса, ўша одам ичи бузуқ бўлади. Мўмин доимо узр истайди, мунофиқ эса айб истайди. Мўмин барча халойиққа нисбатан кўнгли пок бўлади. Мунофиқ эса унинг тескариси бўлади.\n«Бадгумонликдан сақланинг. Албатта, бадгумонлик энг ёмон ёлғончиликдир. Пойлаш ва жосуслик билан шуғулланманг. Ким ўзарга уриниб ўзаро ҳасад қилишманг. Бир бирингизни ёмон кўрманг ва бир бирингизга қарши тадбир қилманг. Аллоҳнинг бандалари, биродар бўлинглар», дедилар».\nШарҳ: Ушбу ҳадисда Расулуллоҳ соллаллоҳу алайҳи васалламнинг мўмин-мусулмонларга қилган муҳим насийҳатлари баён қилинмоқда. Барча мўмин-мусулмонлар биродар эканликларини айтиб, ундан олдин эса ана шу исломий муносабатга путур етказадиган омилларни санаб ўтиб, улардан қайтарибдилар.\nЁмон гумон энг катта ёлғон экан, бу нарса бориб-бориб албатта бирор ёмонликка олиб борар экан. Жосуслик, яъни бир кишига билдирмай у ҳақда махфий маълумотлар тўплаш, унинг сирларини билиб олишга уриниш бўлиб, бу нарса мўминга озор етказиш, у ҳақдаги маълумотларни унинг зарарига ишлатиш ниятида бўлади. Шунинг учун Расулуллоҳ соллаллоҳу алайҳи васаллам бундан қайтарибдилар.\nАллоҳ Таоло солиҳ ишларда, тақвода мусобақа қилишга чақирган, бироқ Пайғамбаримиз соллаллоҳу алайҳи васаллам бирор ишда ҳасад билан, бахиллик билан ким ўзарга мусобақалашишдан қайтарибдилар. Бу адоват, гина-кудурат келтириб чиқариб, жамиятга катта зарар етказадиган амалдир.\nБир-бирининг зиёнига турли тадбирлар, ҳийла-найранглар қилиш ҳам ҳеч қачон яхши ният билан қилинмайди. Бу нарса иккинчи томоннинг ҳам худди шу ишни қилишига туртки бўлади, натижада яна мўмин-мусулмонлар бир-бирининг оёғига болта уришга тушадилар.\nҲасадгўйлик ҳам қазо ва қадардан норозиликка бориб тақаладиган, бировга берилган неъматни кўра олмаслик ва ҳатто уни йўқ қилишга интилишдан келиб чиқадиган жирканч сифатдир.\nЖамиятда ҳасад тарқалса, бунинг зарари жуда кенг миқёсли, оғир бўлади. Бировдаги неъматга ҳавас қилиш яхши нарса, бироқ буни кўра олмаслик, ўша неъматга бахиллик, унинг ё йўқ бўлишини, ё ўзига ўтиб қолишини тамаъ қилиш ўта пасткашликдир. Бу нарса шариатимизда ҳаром қилинган.\nАдоват ҳам мўмин-мусулмонларга мутлақо тўғри келмайдиган сифат. Шунинг учун Расулуллоҳ соллаллоҳу алайҳи васаллам ҳадиси шарифнинг ниҳоясида барча мўмин-мусулмонларга биродар бўлишни алоҳида васият қилибдилар.\n«Набий соллаллоҳу алайҳи васаллам ўз аёлларидан бири билан эдилар. Олдиларидан бир киши ўтди. Шунда Набий соллаллоҳу алайҳи васаллам уни чақириб:\n«Эй фалончи, бу аёл менинг хотиним фалончи», дедилар.\n«Ким ҳақида гумон қилсам ҳам, Сиз ҳақингизда гумон қилмасман», деди.\n«Шайтон одам боласида унинг қони юргандек юради», дедилар».\nШарҳ: Бу ҳодисанинг тўлиқ тафсилоти қуйидагича.\nСофия розияллоҳу анҳо айтди:\n«Пайғамбар соллаллоҳу алайҳи васаллам масжидда эътикоф ўтирган эдилар. Мен кечаси у зотнинг зиёратларига келдим, бироз гаплашдим, сўнг, уйим томон турдим. У зот мени кузатгани мен билан турдилар. (У зотнинг уйи Усома ибн Зайднинг масканида эди). Бас, ансорийлардан икки киши ўтиб қолди. Улар Пайғамбар соллаллоҳу алайҳи васалламни кўришлари билан тезлаб қолдилар. Шунда у зот:\n«Икковингиз шошилманг, бу (аёл) София бинти Ҳуяййдир», дедилар.\n«Албатта, шайтон инсоннинг қон юрар жойида юради. Мен у сизнинг қалбингизга бирор нарсани ёки ёмонликни отишидан қўрқдим», дедилар.\nКишилар кўнглига ёмон гумон келтириши мумкин ишларда эҳтиёт бўлиши кераклигини кўрдингизми?! Пайғамбаримиз соллаллоҳу алайҳи васаллам ҳалиги икки киши қоронғуда аёл киши билан турилганини кўриб ҳар хил хаёлга бормасинлар, деб аёл хотинлари эканини айтиб қўйдилар.\nРасулуллоҳ соллаллоҳу алайҳи васаллам садоқатли саҳобаларидан бирининг кўнглига ғулғула тушмаслиги учун у кишига шу тарийқа аҳволни баён қилибдилар.\nДемак, ёмон гумоннинг олдини олиб қўйиш керак экан. Айниқса, обрў-эътиборли, ҳурматли одамлар ўзлари ҳақида ёмон гумон келиб чиқадиган ҳолатлардан четда бўлишлари, мабодо шундай ҳолат юзага келиб қолса ҳам, ёмон гумонни йўққа чиқарадиган бир тадбирни қилиб қўйишлари керак.\nРасулуллоҳ соллаллоҳу алайҳи васаллам ўз аёллари София онамиз билан турган эканлар. Мазкура онамиз ҳижобда бўлганлари эътиборидан ўтиб кетаётган кишининг кўнглида «Бу турган аёл ким экан» деган фикр келмаслиги учун аёлларини танитиб қўйибдилар.\nЎтиб кетаётган киши бандачилик билан бировга Расулуллоҳ соллаллоҳу алайҳи васалламнинг бир аёл билан турганларини кўрдим, деб тўғри ниятда айтсалар ҳам, ғаразгўй кишилар бу гапга турли бўҳтонларни қўшиб-чатиб, ёмон гумонга айлантириб юборишлари мумкин эди.\nШунинг учун Пайғамбаримиз соллаллоҳу алайҳи васаллам ўша кишини олдиларига чақириб, у киши ҳеч нарса демаган бўлсалар ҳам «Бу мен билан турган шахс менинг аёлим фалончи» деб қўйибдилар. Бўлмаса, саҳобалар Расулуллоҳ соллаллоҳу алайҳи васаллам ҳақларида ёмон гумон қилмасликлари аниқ эди.\nБироқ шундай бўлса ҳам, замонавий тил билан айтганда инсоннинг қон айланиш тизимида бемалол айланиб юра оладиган шайтон васваса қилиб қолиши мумкинлигини назарда тутиб, аҳволни баён қилибдилар.\nАллоҳнинг ҳикмати билан, шу воқеа туфайли биз - мўмин-мусулмонлар бундай ҳолатларда нима қилиш кераклигини ушбу ҳадиси шарифдан билиб оламиз.\nҲадисларни нотўғри тушуниш, илмсизлик билан уларни нотўғри талқин қилиш оқибатида бугунги кундаги жинкашлар ушбу ҳадиснинг бу қисмини ўзларининг «жинлар одамнинг ичига кириб олади», деган гапларига далил қилиб олишибди.\n«Нарсаси ўғирланган ҳадеб гумон қилаверса, ўғридан ҳам (гуноҳи) катта бўлиши мумкин».\nШарҳ: Бир киши бир нарсасини ўғирлатиб қўйиб, ҳаммадан гумон қила бошлайди. Агар шу тарзда давом этаверса, унинг гуноҳи буюмини ўғирлаган ўғрининг гуноҳидан ҳам оғир бўлиб кетар экан. Чунки у гумон қилган кишиларнинг биттасигина ўғри бўлиши мумкин, қолганлари бегуноҳ бўлади. Уларни йўқ нарсада гумонсираб, асоссиз айблаш ана шундай оғир гуноҳ ҳисобланади.\nБилол ибн Саъд Ашъарий розияллоҳу анҳудан ривоят қилинади:\n«Муовия Абу Дардога мактуб ёзиб, менга Димашқнинг фосиқларини ёзиб юбор, деди. Бас, у:\n«Димашқнинг фосиқлари билан ишим йўқ. Уларни қаердан биламан?» деди. Шунда ўғли Билол:\n«Уларни мен ёзаман», деди ва ёзди.\n«Сен уларни қаердан билдинг? Улардан бўлганинг учун фосиқликларини билгансан. Ўзингдан бошлаб ёз», деди.\nУларнинг исмларини юбормади».\nШарҳ: Ушбу ҳадисдаги нозик масалага эътибор қаратиш керакки, бир кишини фосиқ дейишда эҳтиёт бўлиш керак экан. Биров ҳақида ёмон гумонда бўлишнинг ўзи бир гуноҳ бўлганлиги учун, ёмон амални кўрган киши аввало ўзини, қолаверса бошқаларни ана шундай гуноҳлардан халос қилишини сўраб Аллоҳга дуо қилиши ва кўнгилни кенг олиш керак экан. Бировларни бирор бир айбда гумонсираб юриш яхши эмас экан.\nЧумолининг ўрмалашидан ҳам махфийроқ бўлган махфий, яширин риё\n05:00 / 01.03.2017 2500\n05:00 / 01.03.2017 2053\n1412 15:30 / 04.07.2019\nИмом Байҳақий Абу Саъид Худрий розияллоҳу анҳудан ривоят қилади .Бир киши Набий соллаллоҳу алайҳи васалламнинг ҳузурларига келиб, .Эй Аллоҳнинг Расули Менга давоми...\n2303 05:00 / 01.03.2017\n2393 05:00 / 28.02.2017\n2296 05:00 / 01.03.2017


Тошкентнинг Шайхонтоҳур туманида жойлашган “Малика” маиший ва электрон техника ярмаркаси (“Флешка” савдо маркази) янги жойга кўчирилади. Тошкент шаҳар Архитектура ва қурилиш бош бошқармаси расмийлари Озодлик билан суҳбатда бу хабарни тасдиқлади.\n- Кўчирилиши аниқ, лекин жой йўқ. Ҳозир шу ярмаркани кўчириш масаласи кўриб чиқилмоқда. Аммо қачон бу бошланиши номаълум. Жой топилган куни, Тошкент шаҳар ҳокимининг қарори чиққанидан кейин кўчирилади, деди Тошкент шаҳар Архитектура ва қурилиш бош бошқармасининг Озодлик боғланган расмийси.\nСавдо марказининг кўчирилишига Тошкент кичик ҳалқа йўлидаги тирбандлик сабаб экани айтилмоқда.\nТошкент шаҳар Архитектура ва қурилиш бош бошқармаси расмийсига кўра, савдо маркази атрофида яшовчи аҳоли ҳамда ҳайдовчилар эътирозларидан сўнг ярмаркани кўчириш масаласи кўтарилган.\nТошкентнинг Юнусобод туманидаги “Малика” савдо мажмуида электрон ва маиший техника савдоси билан шуғулланувчи ўнлаб дўкон мавжуд.\nШу дўконларда савдо қилувчи тадбиркорлар тўрт йил аввал ҳам Тошкентнинг Навоий шоҳ кўчасидаги савдо қаторидан қувилган эди.\n“Малика” савдо мажмуининг яна кўчирилиши ҳақидаги хабарлар шу марказда савдо-сотиқ қиладиган тадбиркорлар кўнглига яна ғулғула солган;\n- Кўчиришади, деган гап-сўз бор. Бу анчадан бери айтилади, лекин расман бизни ҳеч ким огоҳлантиргани йўқ. Мавҳумлик ичида ўтирибмиз. Ҳеч ким ҳеч нарса билмайди. Навоийдан бу ерга кўчиб энди жойлашдик десак, яна кўчиришяпти, дейди тошкентлик тадбиркор.\n- Кўпчилик мижозларимиз бу ерга ўрганиб қолган эди-да. Бошқа жойга кўчирса кўп клиентларимизни йўқотамиз. Кўчишнинг ўзи бўлмайди-да. Ҳозир у ерга кўчасан дейди. Эртага у ер кимгадур керак бўлиб қолса¸ яна бизни сарсон қилишадими? деб куйинади "Малика" савдо марказининг яна бир дўкондори.\nТошкент шаҳар Архитектура ва қурилиш бош бошқармаси расмийларига кўра, “Малика” савдо мажмуи ўрнида ҳам келажакда уй-жойлар ва парк бунёд қилинади¸ ҳудуд кўкаламзорлаштирилади.\n- Лекин, бу режа ҳозирча тасдиқланган эмас, Тошкент шаҳар Архитектура ва қурилиш бош бошқармасининг Озодлик боғланган расмийси.


Маск Tesla акцияларини сотиш ҳақида сўровнома ўтказди. Фойдаланувчилар “ҳа” деб овоз беришди\n19:39 / 08.11.2021\nTesla компанияси асосчиси, миллиардер ва сайёранинг энг бадавлат одами Илон Маск Twitter’да обуначиларидан акцияларининг 10 фоизини сотишига қандай муносабатда бўлишларини сўради.\nTesla анчадан буён жаҳон миқёсидаги бизнесга айланган, иқлим ўзгаришларига эътибор кучайиши баробарида у ишлаб чиқараётган электрокарлар катта машҳурликка эришмоқда. Фото: Getty Images\nМаскнинг 62 миллиондан ортиқ кузатувчиси бор. У сўровнома натижалари қандай бўлишидан қатъи назар, унга мувофиқ иш кўришга ваъда берди. Овоз бериш натижасида акцияларни сотиш тарафдорлари ғолиб бўлишди: уни иштирокчиларнинг 58 фоизи қўллаб-қувватлаган, қарийб 42 фоизи эса бунга қарши бўлган. Тадбиркорнинг саволига 3,5 млн обуначи жавоб берган.\nАгар Маск ўз ваъдасини бажарса, Tesla’нинг 21 млрд долларлик акцияларини сотиши керак. Орегон штати сенатор-демократ Рон Уайден фақат энг бадавлат кишиларгагина тегишли бўлган янги “миллиардерлардан олинадиган солиқ” турини киритишни таклиф этганидан кейин Tesla асосчиси мазкур сўровномани ўтказишга қарор қилганди.\n“Миллиардерлар учун янги солиқ улар ҳам бошқа ишлайдиган америкаликларга ўхшаб ҳар йили солиқ тўлашларини таъминлайди. Ишлайдиган америкаликларнинг бирортаси у солиқ тўлашга мажбурлиги, миллиардерлар эса мажбур эмаслигига рози эмас”, — деди сенатда ўз қонун лойиҳасини тақдим этган Уайден.\nСотиш керакми ёки йўқ? Молия дунёси 21 млрд долларнинг тақдирини Маскнинг фолловерлари ҳал қилаётганидан ҳайратда. Фото: Getty Images\nУнинг режаси энг бадавлат кишиларни амалга оширилмаган даромаддан 23,8 фоизини тўлашга мажбур қилишдан иборат. Яъни миллиардерлар активларининг бир қисмини сотгани ёки сотмаганидан қатъи назар, қимматли қоғозлар қиймати ошишидан солиқ тўлаш мажбурий бўлишини назарда тутади.\nМаск мазкур қонун лойиҳасига қарши чиқди. У Twitter’да маош, мукофот пули олмаслиги, фақат акциялари мавжудлигини ёзган. “Шахсан мен учун солиқ тўлаш учун ягона имконият бу — акцияларни сотиш”, — деди у.\nМаскнинг сўзларига кўра, сўнгги вақтда АҚШда солиқ тўлашдан бўйин товлаш усулларидан бири — амалга оширилмаган даромад ҳақида кўп гапириляпти. Бу вазиятда электромобиллар ишлаб чиқарувчи компаниясининг 10 фоиз акциясини сотишдан бошқа чора қолмайди.\nСолиқ АҚШдаги 700 нафар энг бадавлат кишига тааллуқли бўлади, деб ҳисобланмоқда. Бироқ танқидчилар акциялар нархи қимматлаши ҳам, арзонлаши ҳам мумкинлиги ҳақида гапиришмоқда. Натижада бу солиқ доимий бўлиши мумкин эмас.\nМаск акцияларни сотиш ҳақида биринчи марта гапираётгани йўқ. Янги қонун лойиҳаси тақдим этилишидан олдин ҳам у БМТнинг Жаҳон Озиқ-овқат дастури раҳбарияти маблағ қандай сарфланиши ҳақида шаффофроқ маълумот берса, Teslа’нинг қиймати 6 млрд долларлик акцияларининг бир қисмини сотиши ва жами тушумни мазкур дастурга бермоқчи эканини айтганди.\nКоронавирус пандемияси турли мамлакатларда озиқ-овқат муаммоларини юзага келтирган. Бразилияда аҳолининг энг қашшоқ қатлами вакиллари савдогарлар томонидан бозорда ташлаб юборилган сабзавот ва меваларни йиғишга мажбур бўлмоқда.\nМаск бу ҳақда Жаҳон Озиқ-овқат дастури директорининг чиқишидан кейин гапирган. 13 октябрда директор дунёнинг кўплаб минтақаларидаги гуманитар фалокатнинг олдини олиш учун зудлик билан ярим йил ичида 6,8 млрд доллар тўплаш кераклиги, акс ҳолда коронавирус пандемияси фонида вазият янада жиддий тус олиши мумкинлигини маълум қилганди.\nМаск томонидан ўтказилган сўровнома молия оламини ҳайратга солди. “Биз кенг омма қиймати 21 долларлик танга отганини кўрдик”, — дея ёзди венчур сармоядор Чамат Палихатия.\nКалифорния университети иқтисодчиси Беркли Габриэль Зухман эса сайёрадаги энг бадавлат одамнинг солиқ тўлаши Twitter’даги овоз беришга боғлиқ бўлмайдиган кун келишини сабрсизлик билан кутишини айтган.


Ўзбекистонда миллатни бирлаштиришни ният қилган партия тузилмоқда\n29 феврал 2020, Тошкент вақти: 09:54\nРуҳиддин Комилов етакчилигидаги гуруҳ сиёсий партия тузиш учун қонунда мавжуд барча имкониятдан фойдаланмоқчи.\nТашаббус қўмитасининг илк йиғилиши Тошкент вилоятидаги Навбаҳор аҳоли пунктидаги дала шийпонида бўлиб ўтган ва унда 20 чоғли одам иштирок этган.\nРуҳиддин Комилов сиёсий партия дастури кўпроқ ижтимоий масалалар, жумладан, бепул соғлиқни сақлаш тизими ва бепул таълим тизимини яратиш, бундан ташқари, кишиларнинг фундаментал ҳақ-ҳуқуқлари таъминланишига хизмат қилишдан иборат эканини айтди.\n"Ўзбекистондаги бугунги шароитда бундай сиёсий партияни тузиш ва унинг фаолиятини амалга оширишга қандай қилиб эришмоқчисиз ва умуман, бунга эришиш мумкинми?", деган саволларга жавобан Руҳиддин Комилов гуруҳ қонунда бор барча имкониятлардан фойдаланишга уриниши, натижани эса вақт кўрсатиши айтди.\n- Ҳозирча ташкилий қўмитани тузиш билан оворамиз. Тўйдан олдин ноғора чалиб бўлмайди. Ташкилий қўмита тузилгандан кейин Адлия вазирлиги хабардор қилинади ва кейин ташкилий қўмита имзо йиғиш ва жойларда партиянинг бўлимларини шакллантириш ишларини бошлаб юборади.\nОзодлик: 50 мингта имзо йиға оласизларми энди?\n- Гап ҳозир 50 мингта имзода эмас. Жуда катта муаммо эмас у гап. Бизда гап пўчоқ йиғишдамас, мағиз йиғишда.\nОзодлик: Мағиз йиғиш нималардан иборат бўлади?\n- Мағиз йиғиш шу иш учун, миллат, халқ манфаати учун туриб бера оладиган одамларни йиғиш. Шуни тўплашимиз ва уларни ягона бир ғоя остида бирлаштиришимиз назарда тутилади.\nОзодлик: Озодлик мухлислари сизни Ўзбекистондаги ҳур фикрли, эркин фикр ëки мухолиф кучлар, демократик кучлар учун хизмат қилган фаолларнинг ҳуқуқий ҳимоячиси сифатида танийди. Сизнинг сиëсий партия тузиш ташаббусингиз учун Ўзбекистон шароитида имкон бўлармикан?\n- Бу зарурат¸ гапнинг очиғи. Агар биз буни бугун қилмасак, уни яратмасак, шу имкониятни биз яратмасак, бошқа ҳеч ким яратмайди. Негаки ҳар қандай имкониятни инсон яратади.\nОзодлик: Қандай қилиб яратмоқчисиз? Мана рўйхатга олинган бирорта ҳукуматга мухолиф бўлган партия йўқ. Ҳаттоки ташкилотлар рўйхатдан ўта олмаяпти. Сизнинг ташкилотингиз ўз ўзидан амалдаги ҳукуматга мухолиф бўладида энди шунақами? Ëки ҳамкор бўладими?\n- Кечирасизу, ҳозир мухолифат ëки ҳамкорлик ҳақида гапиришга эрта. Нимагаки туғилмаган чақалоққа исм қўйишнинг ўзи нотўғри бўлади. Уни таърифлаш ҳам нотўғри. Бизларнинг ўзларимизнинг стратегиямиз бор, тактикамиз бор. Шулардан келиб чиққан ҳолда биз партиянинг ҳамкорини топишга ҳам ҳаракат қиламиз, ҳамкорликда ишлайдиган жойларимиз ҳам бўлади. Бунга қарама-қарши бўладиган кучлар ҳам мавжудлигини инкор этиб бўлмайди. Биз ҳаммасига тайëрмиз. Мана ҳозир менинг олдимда Алихонтўра Соғунийнинг бир асари турибди. 100 йил олдин ҳам шу ҳолат бўлган экан. "Туркистон қайғуси", деган асарида айтилган. Ўшанда ҳам одамлар лак-лак бўлиб наҳорга ошга боришган, лекин лак-лак бўлиб ҳақиқат учун курашмаган. Биз холис ниятдамиз. Буни қандай қабул қилса қилишсин.\nОзодлик: Партия дастурига оид асосий йўналишларини айтиб берасизми?\n- Айтиб бера оламан. Партиянинг асосий мақсадларидан бири, хабарингиз бор соғлиқни сақлаш системаси бизларда пулли. Шунга параллел равишда бепул соғлиқни сақлаш системасини ташкил қилиш. Шу жумладан минглаб, балки миллионлаб ëшларимиз илм олиш имкониятидан анча узоқда. Нимагаки илм олиш пулли. Параллел равишда бепул тизимини ҳам кашф қилайлик. Умуман илмсизлар кўпайиб кетади бунақада. Буни ҳозир биз қўзғатмасак, кейин кеч бўлади.\nОзодлик: Демак, кўпроқ ижтимоий муаммоларга урғу берасизлар.\n- Албата. Социал демократик партия.\nОзодлик: Демократия ривожи учун нима қилмоқчисизлар? Қанақа йўналишларни танладинглар?\n- Демократик йўналиш бўйича оладиган бўлсак, демократия нима ўзи? Қонун устуворлиги асосан. Ҳамманинг каттами кичикми, оқми қорами ўз овозига эга бўлиши. Фуқароларнинг сиëсий ҳуқуқларининг амалда бўлишига ҳаракат қилиш.\nОзодлик: Руҳиддин ака, сиз Ўзбекистондаги вазиятни жуда яхши биласиз. Қандай амалга оширмоқчисиз?\n- Биз шу ҳаракатни бошлаганимизда баъзилар устимиздан кулишган эдида. “Сизлар бир қадам ҳам юра олмайсизлар” деид. Ҳозир ташкилий қўмита тузишгача чиқиб келдик. Биз қонун доирасида ҳаракат қилган ҳолда, туриш керак эмас¸ ҳаракат қилиш керакда. Ҳамма ҳуқуқларимизнинг отаси ҳам, онаси ҳам ҳаракат. Ҳаракат қилишимиз керак.\nОзодлик: Ҳозирча қилган ҳаракатинглар Навбаҳор посëлкасидаги йиғилиш-а?\n- Ташкилий қўмита. Лекин ташвишли хабарлар ҳам мавжуд. Тазйиқлар ҳам бошланибди қисман иштирок этган одамларга нисбатан. Шунақа хабар ҳам олдик. Яна кўрамиз.\nОзодлик: Руҳиддин ака, “Буларга Ўзбекистон СНБси рухсат берган бўлса керакки, шу ишга уринишган. Улар бошлагандир балки идеяни. Лойиҳа эмасмикан” деган фикрлар ҳам бўлаяпти. Бунга нима дейсиз?\n- Ҳозир ҳам менга жуда "иззат-икром" кўрсатишаяпти роса. Албатта, бу иш учун бошимизни силаб қўймайди. Бошимизни силаб ҳам қўяëтгани йўқ¸ гапнинг очиғи. Кеча уйимга бештаси келиб кетган бўлса, бугун бошқаси келади. Агар МХХ ни лойиҳаси бўлса, ортимиздан ҳеч қанча ўтмай тазйиқ бошланармиди? Кечирасизу бу касаллик бор. Шунинг учун ҳам мухолифат мухолифат бўла олмади. “Сен бунинг вакилисан, сен МХХ вакилисан”. Лекин ўша МХХ вакиллари ҳам, прокуратура вакиллари ҳам, ИИВ вакиллари ҳам ҳаммаси миллатнинг вакилларику. Қачонгача бир-биримиздан душман қидирамиз?\nМиллат манфаатлари, халқ манфаатлари буни ҳозирги вазиятда ҳазм қила олмайди. Геополитик нуқтаи назардан оладиган бўлсак, ҳозир жуда қизиқ вазият. Ҳозир миллат бирлашадиган, халқ бирлашадиган, саф бўлиб чиқадиган пайт. Лак-лак бўлиб ошга борадиган эмас, лак-лак бўлиб ҳақиқат учун курашадиган пайт ҳозир. Алихонтўра Соғуний бечора ëниб кетган.\nОрадан шунча вақт ўтди. Ҳалиям имконият йўқ. Ким яратиб беради? Кечирасизу, бизга ҳеч ким беғараз имконият яратиб бермайди. Ғарбдан бўладими, Шарқдан бўладими ўзининг манфаатлари борда. Халқ, миллат ўзини англаб етиб, ўзидан келиб чиққан ҳолда ички муаммоларини халқаро миқëсда эмас, балки ички миқëсда ечиш чора-тадбирларини кўрар.


Вилоят хўжаликларида янги техника\nТуркистонлик деҳқонларга давлат қўллови доирасида янги қишлоқ хўжалик техникаси берилди. Вилоят марказидаги Есимхан номли майдонда 9та тракторнинг калити тантанали равишда топширилди.\nҲозирги кунда вилоятимизда деҳқонларга техника хариди учун барча имкониятлар мавжуд. Агар лойиҳа молия институти томонидан маъқулланса, 25 фоиз дастлабки бадални давлат субсиядиялайди. Бу каби “Сармоявий субсидия” йўналиши қишлоқ хўжалигини ривожлантиришга янгича жўшқинлик беради. Шунингдек, минтақамизда сармоявий лойиҳаларни амалга оширишга тадбиркорларнинг қизиқиши ортмоқда.\nШу билан бир қаторда, йилдан-йилга экинзорлар майдони ва обикор ерларни кенгайтириш, яйловлардан самарали фойдаланиш бўйича қатор тадбирлар амалга оширилмоқда. Жами Туркистон вилоятида бугунги кунда барча техникалар сони 18 мингга яқин.\n2019 йилнинг 5 ойида 289та техника харид қилиниб, 491 млн. тенге субсидия тўланган.\nАгросаноат бозорини замонавий маҳаллий қишлоқ хўжалиги техникаси билан таъминлаш мақсадида Каz Kioti МЧБ тузилди.\nТуркистон вилояти ҳокимининг матбуот хизмати, 2019-06-24, 11:01 75


Манбалар: Уч ой ичида Афғонистондан Тожикистон орқали БААга 1200 кг олтин ва 112 миллион доллар ноқонуний олиб кетилган\nБош прокуратура ва Тожикистон Олий судидаги манбалар 90 килограмм олтин ва 15 миллион доллар контрабанда иши бўйича 9 киши, шу жумладан Афғонистоннинг икки фуқароси ҳибсга олингани ҳақида хабар беришди. Олдинроқ расмийлар етти нафар гумонланувчининг ҳибсга олингани ҳақида хабар беришган.\nДастлабки тергов давомида маълум бўлишича, бу олтин ва валютани ноқонуний олиб ўтиш бўйича биринчи ҳодиса эмас. Маълум қилинишича, ўтган йилнинг 4 сентябридан 14 ноябригача ушланганлар Афғонистондан Тожикистон ҳудуди орқали Бирлашган Араб Амирликларига 1200 кг олтин ва 112 миллион доллар олиб ўтган.\n«Жиноий гуруҳ аъзоларини ҳибсга олиш бўйича операция Тожикистон Бош прокуратураси томонидан бошланган. Ҳибсга олинганлар 1200 кг олтин ва 112 миллион АҚШ долларини Тожикистон орқали БААга экспорт қилганликларини тан олишди. Ҳозирда ушбу маълумот текширилмоқда», — деди манбалардан бири.\nТожикистон ҳукумати олтин ва валютани ноқонуний олиб ўтаётган тармоқ раҳбари номини ҳали эълон қилмади. Бош прокуратура фақат олтин ва валюта контрабандаси билан шуғулланган 9 гумонланувчига нисбатан очилган жиноий иш Тожикистон Олий судига юборилганлигини маълум қилди. Уларнинг барчаси ўтган йилнинг ноябрь ойида Душанбе халқаро аэропортида ўтказилган операция давомида ҳибсга олинган.\nТожикистон Олий судидаги манбанинг таъкидлашича, 1 март куни иккита контрабандачи Афғонистон фуқароси бўлиб чиқди, бошқа тожикистонликлар эса мамлакат божхона хизмати, аэропорт ва Ички ишлар вазирлиги ходимларидир. Тожикистон Божхона хизмати 3 нафар ходимининг ҳибсга олинганлигини тасдиқлади.\nАйни пайтда, афғон оммавий ахборот воситалари Душанбеда олиб қўйилган 90 кг олтин ва 15 миллион доллар Афғонистон парламентининг қуйи палатаси — Волуси жирғаси спикерининг ўринбосари Муҳаммад Мирзо Катавозай билан боғлиқлигини хабар қилди. 27 февраль куни Афғонистоннинг Биринчи телеканали ўз манбаларига асосланиб, Тожикистонда мусодара қилинган олтин ва миллионлаб долларларнинг Муҳаммад Мирзо Катавозайга алоқадорлиги ҳақида хабар бериб, сиёсатчи ҳозир «воқеа оммавий шов-шувга айланмаслиги учун барча саъй-ҳаракатларни амалга ошираётганини» таъкидлади.\nАфғонистоннинг Тожикистон пойтахтидаги делегацияси таркибида бўлган Мирзо Катавозайнинг ўзи 28 февраль куни 90 килограмм олтин ва 15 миллион АҚШ долларини Афғонистондан Тожикистонга олиб ўтишда ва уларни учинчи давлатга олиб ўтишга уринишда қатнашмаганлигини айтди. «Бу шунчаки бўлиши мумкин эмас, чунки мен сиёсатчиман, бизнесмен эмасман», деди у мухбирларнинг саволига. «Мен контрабандада айбланаётган мутлақо барча хабарлар ёлғондир», дея қўшимча қилди сиёсатчи.\nБироқ, сиёсатчи нима учун айнан унинг исми олтин ва валютани ноқонуний олиб ўтишда пайдо бўлганлигини тушунтирмади.


Шахар тез тиббий ёрдам клиник шифохонаси\nШошилинч юз-жаг хирургияси\nШошилинч ва интенсив кардиология\nШошилинч анестезиология ва реанимация\nШошилинч кўз микрожаррохлиги ва кўз жарохатлари\nУТТ ва эндоскопия хонаси\nКлиник диагностик лаборатория\nФункционал диагностика бўлими – ЭКГ хонаси\nСоғлиқни сақлаш вазирлиги янгиликлари\nШифокорларни ишлаш жадвали\nУзоқ йиллар мобайнида шифохона кадрлар етиштириладиган даргоҳ бўлиб келган. Айниқса, бугунги кунда, кадрларни тайёрлашга, ишга жойлаштиришга ва улардан унумли фойдаланишга, малакасини ўз вақтида оширилишига катта эътибор қаратилмоқда. Тез тиббий ёрдам клиник шифохонаси хозирда ҳам кадрлар тайёрлаш ўчоғи бўлиб қолмоқда. Бу ерда хар йили олий тоифали ва юқори малакали мутахассислар қўл остида 50 дан ортиқ шифокор-интернлар терапия, кардиология, анестезиология-реанимация, неврология, хирургия ва травмотология мутахасисликлари бўйича ўз интернатураларини ўтамоқдалар. Бундан ташқари, хар йили шифохонада 30 дан ортиқ ҳамширалар ўз малакаларини оширадилар.\nБугунги кунга келиб, шифохона коллективи, аввалгидек, янги авлодга ўзининг бор малакаси ва энг яхши анъаналарини бериб келмоқда. Шифохонанинг икки асрлик ҳаётининг ҳисоби эндиликда янги, замонавий копусларда давом этади. Шифохонанинг 100-йиллик юбилейини янги биноларга кўчирилишига тўғри келганлиги, давлатимиз раҳбариятининг нафақат шифохона коллективига, балки бутун Тошкент шаҳрининг аҳлига қилган ажойиб совғасидир.\n27.02.2018 Ўзбекистонлик олимлар ўзак ҳужайра трансплантациясини ўзлаштириб, уни муваффақиятли йўлга қўйди\n20.02.2018 Косонсой туманида 5 нафар тиббиёт ходимига нисбатан қатъий чора кўрилди\nСавол: Фуқаро Хамидова С.М. 56 ёш.\nШифохонангизда фақат шошилинч холатларда ёрдам кўрсатиладими ёки режали равишда даволаниш имконияти хам мавжудми?\nЖавоб: Шифохонамиздаги ўз ўзини молиялаштириш ўринлари орқали беморларга режали тиббий ёрдам кўрсатиш ташкил қилинган.\nСавол: Фуқаро Турсунов Б.А. 18 ёш.\nМенинг дадам 2 йилдан бери чап кўзида катаракта касаллиги билан оғриб келади. Сизларда операция қилдириш имкони борми ва қандай усулда операция қиласизлар?\nЖавоб: Шифохонамизда кўз микрожаррохлиги бўлимида катаракта билан оғриган беморларда тўлиқ тиббий текширувлардан кейин туннель кичик кесмаси усулида катарактани олиб ташлаш ва ИОЛ имплантацияси операцияси қилинади.\nCopyright@Шахар тез тиббий ёрдам клиник шифохонаси\nМанзил: 100173, Тошкент ш, Учтепа тумани, Фозилтепа 40.


Шоҳ ва мот: Россия янги қирувчини намойиш қилди - 21.07.2021, Sputnik Ўзбекистон\n20-25 июл кунлари Москва вилоятидаги Жуковскийда бўлиб ўтган МАКС-2021 авиасалонда янги Россиянинг Checkmate енгил бир двигателли тактик қирувчиси... 21.07.2021, Sputnik Ўзбекистон\n20-25 июл кунлари Москва вилоятидаги Жуковскийда бўлиб ўтган МАКС-2021 авиасалонда янги Россиянинг Checkmate енгил бир двигателли тактик қирувчиси прототипининг тақдимоти бўлиб ўтди.\nМАКС-2021 авиасалонда янги Россиянинг Checkmate енгил бир двигателли тактик қирувчиси прототипининг тақдимоти бўлиб ўтди.\n© Sputnik / Evgeniy Biyatov / Фотобанкка ўтиш\n“Ростех” таркибига кирувчи “Сухой” компанияси қирувчини ишлаб чиқаради.\nТақдим этилган намуна макет эмас, прототип. Самолёт осмонга 2023 йилда кўтарилади.\nСамолёт қуруқлик ва денгиздаги нишонларни самарали яксон қилишга қодир.\nҚирувчи бешинчи авлодга тегишли. "Яширин конфигурациядаги" самолёт бешта "ҳаво-ҳаво" ракеталари ва бошқа қуролларни кўтариши мумкин.\nМаксимал жанговар юк кўтариши 7,4 минг кг, ташқи ёнилғи бакларисиз парвозлар узоқлиги - 2,9 минг км.\n© Aleksey Nikolskiy / Фотобанкка ўтиш\nСамолётнинг потенциал харидорлари Яқин Шарқ, Осиё-Тинч океани минтақаси ва Лотин Америкаси мамлакатлари бўлиши мумкин.


ТОШПУЛАТ РАХМАТУЛЛАЕВ СОГДИАНА: Самарқандда маҳаллаларни бирлаштиришга киришилди\nСамарқанд шаҳридаги маҳаллаларни бирлаштириш асосида уларнинг 70таси қисқартирилмоқда. Бу шаҳар бўйича ҳар ойда камида 140 миллион сўмни тежаб қолиш имконини беради. Фақат иқтисодий манфаатдорлик орқасидан қувишнинг кўҳна кент учун зарарли оқибати йўқми?\nШаҳарда айни пайтда 219та маҳалла мавжуд. Уларнинг ҳар биридан ойлик маоши олиб ишлаётган тўрт нафар раҳбар, ҳаммаси бўлиб 280 нафар штат бирлиги қисқаради. Агар уларнинг ҳар бири ўртача 500 минг сўмдан маош олаётган бўлса, маҳаллаларни бирлаштириш туфайли бир ойда 140 миллион сўм тежаб қолинади. Маҳаллани бирлаштираётганлар масаланинг фақат шу томонини ўйлаётган бўлишса керак.\nМаҳалла оқсоқоллари ва фуқаролар билан суҳбатда бирлаштириш сиёсатидан норозилар мавжудлиги ва уларнинг фикрларини ҳеч ким инобатга олмаётганлигидан хабардор бўлдим. Кўп қаватли уйларда ташкил этилган маҳаллаларни бирлаштириш унча билинмайди. Аммо Эски шаҳарнинг кўп йиллик тарихга эга бўлган маҳаллаларида бу иш салбий оқибатларга олиб келиши мумкин. Чунки асрлар давомида бу ерда аҳолининг ҳудудий бирлиги асосида ўзига хос жамоаси шаклланган. Бирлаштириш бу бирликни, у ерда шаклланган ижтимоий алоқаларни бузади.\nБундан ташқариа ҳар бир маҳалла номи топоним сифатида муҳим тарихий аҳамиятга эга. Бирлаштириш улардан айримлари номаларининг йўқолиб кетишига олиб келади. Чунки бундай кейин иккита маҳалладан фақат биттасининг номи сақланиб қолади. Йиллар ўтиши билан қўшилган маҳалла номи тилга олинмаслиги оқибатида ўз-ўзидан ҳамманинг эсидан чиқиб кетади.\nМаҳалла оқсоқоллари ўзларини ташвишга солаётган яна бир ҳолатни, маҳаллалар кенгайиб кетиши уларни бошқариш ишини оғирларштиришини тилга олишади. Мавжуд тартиб бўйича маҳаллада оилалар сони 500тадан кам бўлмаслиги лозим. Бирлаштириш натижасида оилалар сони 1000-1500 мингтани ташкил қилади. Маҳалла ҳудудининг кенгайиши ва аҳоли сонининг ошиши уни самарали бошқариш ишини мушкуллаштириб қўяди. Бу айни пайтда, маҳалла олдида жуда катта ва давлат аҳамиятига молик вазифалар қўйилаётган бир шароитда унча ҳам тушуниб бўлмайдиган бир ҳолдир. Маблағ иқтисод қиламан деганларнинг жамиятимизга пул билан ҳисоблаб бўлмайдиган даражадаги зарари етмасин тағин?!\n“Ўзини ўзи бошқариш органлари тўғрисида”ги Қонуннинг 6-моддасида белгилаб қўйилганидек, маҳаллаларни бирлаштириш фуқароларни ўзини ўзи бошқариш органларининг илтимосномалари асосида маҳаллий давлат ҳокимияти органлари томонидан амалга оширилади. Бизда эса шаҳар ҳокимлиги ҳар бир маҳалла оқсоқолидан маҳалла фуқаролар йиғини кенгашини чақиришни ва унда маҳаллани ҳокимлик белгилаб қўйган бошқа маҳалла билан бирлаштириш масаласини кўриб чиқиб, розилик билдирилган протокол тақдим этишини талаб қилган.\nМаҳалла оқсоқолларидан бирининг уқтиришича, у ҳокимликка маҳалланинг ўзи катталигини, уни бошқаси билан бирлаштириш мақсадга мувофиқ эмаслигини айтиб, маҳалла фуқаролар йиғини кенгаши йиғилишининг протоколини олиб борганида, ҳужжатни қабул қилишмаган. Маҳалла розилиги ва тегишли илтимосномаси бўлмаган ҳолда ҳокимлик қандай қарор чиқарар экан?\nУшбу нозик масалада фақат маблағ тежашни ўйламасдан бирлаштиришнинг ижтимоий оқибатларини, келтириб чиқариши мумкин бўлган бошқа салбий жиҳатларини ҳам инобатга олиш мақсадга мувофиқдир.\nАвтор: Тошпулат Рахматуллаев на 23:45


TIB.UZ / “Чекишни ташлашнинг осонгина йўли” (21) - TIB.UZ\n“Чекишни ташлашнинг осонгина йўли” (21)\nTIB.UZ Чекишни ташлашнинг осонгина йўли “Чекишни ташлашнинг осонгина йўли” (21)\n27. СИГАРЕТАНИ СОҒИНАМАНМИ?\nЙўқ! Ичингиздаги кичкинагина никотин махлуқ ўлиши билан жисмингиз сигарета талаб қилмай қўяди. Энди сиз стрессларни осонроқ енгадиган, ҳаётда учраб турадиган муаммоларни тезроқ ҳал қиладиган бўласиз. Бундан ташқари, ҳаёт лаззатларидан тўлақонли баҳраманд бўла бошлайсиз.\nФақат жиддий бир хавф борлигини унутмаслик лозим. Бу – ҳали ҳам чекаётган одамларнинг таъсири. Чекишнинг зарарлари ва ёлғон афзалликлари кундек равшан бўлгани ҳолда, айрим собиқ чекувчилар сигарета буруқсатаётган одамларга ҳавас билан қарашади.\nБундай ҳолат кўпинча базмларда, ҳамма овқатланиб бўлгандан кейин кузатилади. Кашанда чекади, собиқ кашанданинг эса кўксини оғриқ ғижимлайди. Агар сиз ҳам шундай вазиятга тушиб қолсангиз, кашандаларга яхшироқ тикилинг: улар шунчалик тез ва ғайриихтиёрий тарзда чекадики, нима қилаётганининг деярли фарқига бормайди. Улар чекишдан лаззат олмайди, балки сигаретасиз умуман лаззат олмайдиган бўлиб қолган. Бу кашандалар базмдан кейин ҳам, эртасига ҳам, ичи заҳар-заққумга тўлиб кетса ҳам чекаверади. Улар ўз соғлигини емириш учун тинимсиз пул сарфлайди. Чекишнинг иложи бўлмаган маҳал минг азобда тўлғонади. Ўзидан нафратланиб яшайди. Эҳтимол, сигарета тутатаётганларнинг эрмаги бор, мен эса бундай машғулотдан маҳрумман, деб ўйлаётгандириз. Адашасиз. Маҳрум бўлган сиз эмас, аксинча, ўша кашандалардир. Улар кўп нарсани бой берган, жумладан, қуйидагиларни:\nЧекувчиларга ҳавас қилса арзийдиган одамлар сифатида эмас, бахти қаролар сифатида қаранг. Ҳақиқат кўзига тик қарай олмайдиган ва ўзини ўзи алдаб яшайдиганлар эса энг бахтсиз кимсалардир.\nГероинсиз туролмайдиган гиёҳвандга ҳавас қилмайсиз-ку, тўғрими? Бизнинг мамлакатда героиндан ҳар йили 100 га яқин, никотиндан эса 120.000 дан зиёд одам ўлади. Сигарета дунё бўйича йилига 2,5 миллион одамнинг ҳаётига зомин бўлмоқда. Билсангиз, чекиш туфайли ўлганлар сони инсоният тарихидаги жами урушларда қурбон бўлганлар сонидан кўпроқдир. Шундай экан, чекаётганларга ҳавас қилманг. Улар ачинишингиздан бошқасига арзимайди!\n28. ИШҚИЛИБ СЕМИРИБ КЕТМАЙМАНМИ?\nЧекишни ташлагач, семириб кетиш ҳақидаги гап – сафсата. Буни чекишни ташлаш учун ирода кучини синаш усулидан фойдаланиб, никотин ўрнини конфет ва ҳоказолар билан тўлдирмоқчи бўлганлар ўйлаб топган. Тўғри, хумор қийноқлари ва очлик азоблари ўртасида ўхшашлик бор, лекин уларни чалкаштирмаслик лозим. Овқатлансангиз, очликдан халос бўласиз, никотин хуморини буткул босишнинг эса иложи йўқ. Чунки сигаретани чекиб бўлишингиз биланоқ никотин организмингизни тарк эта бошлайди. Шу сабаб ҳар доим сигаретага ташнасиз. Бунинг оқибати эса битта – ашаддий кашандага айланиш. Лекин кетма-кет сигарета чекишнинг имкони йўқ: бир томондан чўнтак кўтармайди, иккинчи томондан эса соғлик.\nҲеч қачон босилмайдиган хумордан қийналган кўпгина чекувчилар очофат бўлиб қолади. Ичкиликка ва ҳатто, кучлироқ гиёҳванд моддаларга ружу қўяди (АКСАР ИЧКИЛИКБОЗЛАР АШАДДИЙ КАШАНДАЛАРДИР. ҚИЗИҚ, БУ ҲАМ ЧЕКИШ КЕЛТИРИБ ЧИҚАРГАН МУАММОМИКАН?..)\nЧекишни ташлаб, кичкинагина махлуқ вужудингизни тарк этгани заҳоти ўзингизга бўлган ишончни қайтариб оласиз. Энди сиз ҳаётингизнинг барча жабҳаларини назорат қилиш имкониятига эгасиз. Бу – чекишни ташлашнинг улкан афзалликларидан бири.\nЮқорида айтганимдек, чекишни ташлагандан кейин семириб кетиш никотин ўрнини босувчи воситалардан фойдаланганларнинг гапи. Ўша воситалар чекишни ташлашни осонлаштирмайди, балки қийинлаштиради. Бу ҳақда кейинги бобларда батафсил ўқишингиз мумкин.\n29. ЁЛҒОН РАҒБАТЛАРГА УЧМАНГ\nАйримлар чекишни ташлаш учун ирода кучини синаш усулидан фойдаланиб, ёлғон рағбатларга алданиб қолишади. “Сигаретага сарфланадиган пулларни йиғиб, оилам билан ажойиб саёҳатга чиқаман”, дейди кимдир. Бир қарашда бамаъни туюлган бу гап хом хаёлдан бошқа нарса эмас. Ахир ўзини ҳурмат қиладиган ҳар қайси чекувчи йилнинг 52 ҳафтасида чекишни ва таътилга чиқмасликни афзал кўради. У нафақат 52 ҳафта мобайнида чекишдан тийила олишига, балки сигаретасиз таътил ёқимли бўлишига ишонмайди.\nЯна бир мисол: “Сигаретанинг пулларига машина оламан!” Ҳа, сиз бир муддат чекишдан воз кечишингиз, машина олишингиз мумкин. Бироқ машина ҳаваси эскириши билан эски ҳолатингизга қайтасиз.\nЭнг кўп учрайдиган ёлғон рағбатлардан бири – бу “пора”. Айтайлик, фарзандининг чекишни ташлашини истаган ота-она бунинг эвазига пул таклиф қилади. Ёки чекувчи бирор киши билан баҳс бойлайди: “Агар яна чека бошласам, сенга 100 фунт бераман”. Вақти келиб, у гаровда ютқазиши аниқ. ўртача 50.000 фунт стерлинг сарфлаш, ўлимга етакловчи касалликлар хавфи, жисмоний ва руҳий азоблар, никотинга қулларча қарамлик, атрофдагиларнинг нафрати чекувчини чекишдан тўхтатиб қололмайди-ю, аллақандай ёлғон рағбатлар бунга қодирми?..


ФИФА президенти Инфантино Марадона ва Мессини таққослаб кўрди\n13:35 / 10.10.2017\nФИФА президенти Жанни Инфантино Аргентина шарафини ҳимоя қилувчи футболчилар, «Наполи»нинг собиқ ҳужумчиси Диего Марадона билан «Барселона» тўпурари Лионель Мессини таққослаб кўрди.\nИнфантино фикрига кўра, Месси Марадонага етиб олиши учун, жаҳон чемпионатида ғолиб чиқиши шарт.\n«Марадона жамоада ҳал қилувчи аҳамиятга эга ролларни бажариб, совринларни ютиб олган. У ҳақиқатдан ҳам майдондаги сеҳргар эди. Биз Диегонинг футбол учун қилган хизматини ҳурмат қилишимиз шарт. У бажарган ишлар раҳбарият ёки президент қўлидан келмаслиги аниқ. Марадона Аргентина ёки «Наполи» мухлиси бўлишдан қатъий назар, футболни яхши кўриб қолишимизга сабаб бўлган.\nМесси эса ўзига хос футболчи. Уларнинг ҳар иккаласи футбол тарихида из қолдирди: 80-90 йиллар Марадона даври эди, сўнгги 10 йил эса Мессига тегишли.\nМарадона жаҳон чемпионатида ғолиб чиққан, энди Месси ҳам шу ишни қилиши керак. Дунёда, мундиалда ғолиб чиқмаган буюк футболчилар кўп. Шунингдек, буюк бўлмаса ҳам, жаҳон чемпионатида ғолиб чиққан футболчилар ҳам бор. Футболнинг гўзаллиги мана шунда.\nМесси 2022 йилдаги жаҳон чемпионатида иштирок этадими? Балки иштирок этар. Агар унинг майдондаги ҳаракатларини кузатсак, ҳеч ким ундан тўпни олиб қўёлмайдигандек туюлади. Месси ҳеч қачон букилмайди ва касал бўлмайди. У шунчалик тезкорки, ҳатто исталган тақдирда ҳам унинг оёғига тепишнинг иложи йўқ», — деди Инфантино La Nación нашрига берган интервьюсида.\nЛионель Месси Жанни Инфантино Диего Марадона\nҚорақалпоғистонлик мухлис Мессининг дастхати туширилган футболкага эга бўлди\nМессининг янги шартномаси ҳақидаги маълумотлар - унда ақлбовар қилмас рақамлар бор


Журнал "Экономический Вестник Узбекистана" » (O´zbek) Forbes Uzbekistan’га ким раҳбарлик қилиши маълум бўлди\nГлавная | Новости | (O´zbek) Forbes Uzbekistan’га ким раҳбарлик қилиши маълум бўлди\n(O´zbek) Forbes Uzbekistan’га ким раҳбарлик қилиши маълум бўлди\nForbes.kz таҳририятининг раҳбари Анастасия Новикова дунёга машҳур нашрнинг Ўзбекистондаги версиясининг биринчи бош муҳаррири бўлади.\nАввалроқ, қозоғистонлик тадбиркор, Forbes Kazakhstan ва Forbes Georgia нашрлари эгаси Арманжан Байтасов Forbes Uzbekistan нашрини очаётгани маълум бўлганди. Янги журнал таҳририяти Тошкентда жойлашади. Мутолаачиларга нашрнинг икки версияси – сайт ва журнал тақдим этилади. Журнал ҳозирча рус тилида чоп этилади, сайт эса ўзбек ва рус тилларида фаолият юритади. 2020 йил мартда журналнинг илк сонини чоп этиш режалаштирилган.\nТадбиркорнинг таъкидлашича, Анастасия Новикова бирданига иккита таҳририятни — сайтни ва журнални бошқаради.\n— Ўқувчиларимизни сифатли маҳсулот билан таъминлаш биз учун жуда муҳимдир. Биз доимо тақдим этилаётган маълумот даражасига эҳтиёткорлик билан ёндашамиз. Шунинг учун ҳозирда ҳам Ўзбекистон ичида, ҳам ушбу мамлакатдан ташқарида ўқувчилар учун қизиқ бўладиган мавзулар устида ўйлаяпмиз. Forbes каби журнални нашр этиш юқори малака ва катта тажрибани талаб қилади. Шунинг учун мен Forbes Uzbekistan’нинг биринчи бош муҳаррири Анастасия Новикова бўлишини эълон қилишдан мамнунман. Анастасия — Forbes Kazakhstan журнали электрон версиясини янги босқичга олиб чиққан шахс. Анастасия бирданига иккита таҳририятни: журнал ва веб-сайтни бошқаради. Бу биз учун янги чақириқ, — деди Арманжан Байтасов.\nМаълумот учун: Анастасия Новикова турли йиллар давомида мамлакатнинг энг йирик телевизион каналлари, радио, босма ва онлайн нашрларда ишлаган. 2014 йилда Forbes Kazakhstan’га бош муҳаррир ўринбосари сифатида келган ва 2016 йилда унинг раҳбарига айланган.


ХХРда ёққан сурункали ёмғирлар 26 кишининг ҳаётига зомин бўлди\n11:35 / 23.07.2016\nШу ҳафтада Хитойнинг Хэбэй вилояти шимолига ёпирилган кучли ёмғирлар туфайли камида 26 киши ҳалок бўлди, деб хабар қилмоқда Синьхуа агентлиги. Яна 34 одам бедарак йўқолган.\nМаҳаллий ҳокимият хавфли ҳудудлардан 38,7 минг кишини кўчирган. Айрим туманларда электр таъминоти ва алоқа билан узилишлар кузатилмоқда. Йўллар тўсилиб қолган. Цзинсин уездида 19 соат ичида 545,4 мм ёмғир ёққан. Бу 2015 йил давомида ёққан ёғин миқдоридан кўпдир.\nАввал хабар берилганидек, Хэбэйда 47,7 мингта уй қисман вайрон бўлган. 354,6 минг гектар ер майдони сув остида қолган. Табиий офатнинг минтақага етказган бевосита иқтисодий зарари 4,75 млрд юань (711 млн АҚШ доллари)дан ошиб кетган.


Кун мавзулари, 10 март 2015\n07 декабр 2019, Тошкент вақти: 04:02\nсешанба 10 март 2015\nПрезидентнинг собиқ маслаҳатчиси МХХ институтига директор бўлди\nХабарларга кўра, Ўзбекистон Миллий хавфсизлик хизмати ва ички ишлар вазирлиги тизимларида республика ва вилоятлар миқёсларида янги мулозимлар тайинланган. Озодлик манбаларига кўра, МХХ Институти раҳбари этиб тайинланган Равшан Алимов бир пайтлар Ўзбекистон давлат сиёсатини белгилашда иштирок этган нуфузли шахслардан бири бўлган.\nBahsOnlineда виртуал сайлов дебатлари: Дилшод Усмонов - Моҳира Ортиқова\nБаҳс Онлайннинг 18 март, чоршанба куни Тошкент вақти билан соат 19.05да ўтказиладиган навбатдаги сонида Ўзбекистон президентлигига виртуал номзодлар орасидаги мунозара давом этди. Бу гал баҳс майдонига виртуал президентликка номзодлар – “Қийноқларсиз ҳаёт учун” ташаббус гуруҳи раҳбари Моҳира Ортиқова ва ихтирочи тадбиркор Дилшод Усмонов тушди.\nТармоқ ходимларининг Озодлик мухбирига айтишича, “Кексаларни эъзозлаш йили” муносабати билан ўтказилаётган мазкур акция бегим кунлари эрталаб 8 да бошланиб, тушдан кейин соат 4 да якунланади. Акциянинг қачон якунланиши тўғрисида “Макро” ходимлари маълумот бермади.\nТаниқли киночи 43 яшар Рустам Сагдиев ўзбек киносининг отахони Рихсивой Муҳаммаджонов сценарийси асосида суратга олган “Сотқин” фильмини киномунаққидлар ҳукмига ҳавола қилди. Икки соат давом этадиган ва islamic western жанрида олинган бу фильмда жиҳод йўлини танлаган аканинг дунëвий давлат тарафдори бўлган журналист укани ўлдиришга қасд қилгани ҳақида ҳикоя қилади.\nХайрулла Ҳамидов мусулмонларни “ИШИД фитнаси”дан огоҳлантирди\nБундан роппа-роса бир ой муқаддам озодликка чиққан Хайрулла Ҳамидов ижтимоий тармоқлар орқали ўзининг илк аудио шеърини тарқатди. Диний-маърифий мавзудаги радиодастурлари билан халқ орасида танилган Хайрулла Ҳамидов янги шеърида Сурия ва Ироқда йирик ҳудудларни ишғол этган “Исломий давлат” гуруҳини танқид қилган.\nҒуломжон Ëқубов: Раҳматилланинг қотили шкаф ичидан топилди\nЎзбекистон халқ артисти Ғуломжон Ëқубов суҳандон Раҳматилла Мирзаевнинг ўлдирилишига оид баъзи тафсилотларни очиқлади. Ёқубовнинг Озодликка айтишича, гиëҳвандликда гумонланаётган йигит Мирзаевга уч марта пичоқ урган ва у қўлга олинган пайтда қўллари қон ҳолда шкаф ичида яшириниб ўтирган бўлган.\nГулноранинг собиқ дўконларидан айримлари очилмаслиги мумкин\nПрокуратура тафтиши боис ёпилган Тошкентдаги бутикларнинг айримлари 9 мартдан бошлаб қайта иш бошлади. Лекин "Mango", "Geox", "S.Oliver", "New Millennium" ва "Zara" каби дўконларда солиқ ва валютага оид текширувлар давом этмоқда. Озодлик манбаларига кўра, ушбу дўконларнинг айримлари умуман қайта очилмаслиги мумкин.\nOzodNazar: Лўлилар турмуши Ўзбекистонда фаровонлик мезоними?\nЭшиттиришнинг бугунги меҳмони - бир оддий ўзбек йигити. Ўзини “Шерзод”, деб таништирган бу йигитнинг чиндан ҳам Шерзод эканлигига ишончимиз йўқ. Лекин шевасидан фарғоналик эканлиги сезилаётган Шерзоднинг самимийлигига ишондик. Қолаверса, Шерзодни носамимий бўлишга мажбурловчи масалаларни тилга олганимиз йўқ.\nТошкент суди ўғлининг шаънини ҳимоя қилишга уринган она аризасини қондирмади\n9 март куни Тошкент шаҳар Фуқаролик ишлари бўйича Шайхонтоҳур туманлараро судида фуқаро Насиба Илҳомованинг “Ўзбекистон” телеканали устидан топширган даъво аризаси кўриб чиқилди ва рад этилди. Илҳомова Норвегиядан депортация қилинган ўғлини бесоқолбозга чиқаргани учун телеканални "ҳақорат ва туҳматчилик"да айблаб судга берган эди.


Россияда «YouTube»нинг ишламаслигига биргина белги сабабчи бўлмоқда\nРоссияда «YouTube»нинг ишламаслигига биргина белги сабабчи...\n16.02.2018 22:01 0 513\nМашҳур «Хабрахабр» ресурсининг «Antore» никли фойдаланувчиси Россияда «YouTube»нинг бузилишига нима сабаб бўлганини аниқлади. Аниқланишича, ҳамма гап биргина белгида бўлган. Айнан унинг дастидан 14 февралдан буён россиялик фойдаланувчилар «YouTube»да видео кўрмоқчи бўлса, уларнинг экрани қорайиб қолмоқда, деб хабар берди «4PDA».\n«Antore» кодларни таҳлил қилиб, Россиядаги йирик ритейлердан бирининг реклама ролиги URL-манзилида фоиз белгиси (%) ортиқча эканлигини аниқлади. Яъни қуйидагича:\nАйнан манзилнинг охиридаги «%» белгиси видеони блоклайди. Номаълум сабабларга кўра, у «window.decodeURI» функцияси текширувидан ўтмаган. Мазкур реклама ролиги россиялик фойдаланувчилар учун мўлжаллангани сабаб, муаммо бошқа мамлакат аҳолисига ҳеч қандай таъсир кўрсатмайди. Шунингдек, хатолик «VPN» ёки рекламаларни блоклайдиган дастурлардан фойдаланувчиларни ҳам чеклаб ўтган.\nНосозлик сабаби маълум бўлди, энди россияликларнинг «YouTube» дастурчилари вазиятни қачон тўғирлашини кутишдан ўзга иложи йўқ.\nМаданият 14/05, 02:01\nТехнология 05/04, 12:38\n«YouTube» бош офисидаги отишмадан сўнг барча офисларида хавфсизлик чораларини кучайтиради\nТехнология 23/04, 18:45\n«YouTube» ўзингизга бўлган ишончни ҳаддан ортиқ ошириб юборади


Юзлаб ёшлар россиялик блогер чақириғи билан Амир Темур хиёбонида тўпланди\n13 июль куни Амир Темур хиёбонида 150−200га яқин фуқаролар тўпланган. Тошкент шаҳар ИИББнинг маълум қилишича, бунга «Субо» тахаллусли россиялик блогернинг обуначиларига пул тарқатиш ҳақидаги эълони сабаб бўлган. Тўпланганлар ИИВ ва МГ махсус бўлинмалари томонидан тарқатиб юборилган.\nТошкент шаҳар ички ишлар бошқармаси 13 июль куни кечқурун Амир Темур хиёбонида кўплаб фуқаролар тўплангани ва уларнинг мажбурий тарқатилаётгани акс этган видеолар юзасидан изоҳ берди.\nМаълум қилинишича, 13 июль куни соат 22:30ларда Тошкентга ижтимоий тармоқларда «Субо» номи билан танилган 22 ёшли блогер – Россия фуқароси Мамедов Субхан Мурад ўғли ташриф буюрган. Блогер аввалроқ ўз саҳифасида тез орада Тошкентда бўлиши ва обуначилари билан учрашиб, уларга пул тарқатишини маълум қилган. Шунинг учун Тошкент шаҳридаги Амир Темур хиёбонида уни кутиб олиш учун 200га яқин ёшлар йиғилган.\nЎзбекистондаги эпидемиологик вазият ва карантин чекловлари сабабли тўпланганлар ички ишлар органлари ва Миллий гвардия махсус бўлинмаларини жалб қилган ҳолда тарқатиб юборилган.\nИнтернетда тарқалган ва блогер ўзининг саҳифасига қўйган видеолардан ҳам тўпланганларни тарқатиш учун қўшимча куч воситалар чақирилгани акс этган.\nТошкент шаҳар ИИББ матбуот хизматининг Kun.uz ’ га маълум қилишича, блогер Тошкентга келишида унга ИИВ ходимлари ҳамроҳлик қилишмаган.\n«Блогер хиёбонда обуначилари томонидан ўраб олинган вақтда ҳимоя қилиш ва шикаст етказилишига йўл қўймаслик мақсадида Миллий Гвардия ва ички ишлар органлари ходимлари уни одамлар орасидан олиб чиқиб кетишган. Ушбу блогерга ва унинг шерикларига тан жароҳати етказилмаган», дейди ИИББ расмийси.\nУнинг қўшимча қилишича, тартибсизликлар вақтида йиғилганларни тарқатиб юбориш билан чекланилган, ҳеч кимга нисбатан маъмурий баённомалар тузилмаган. Бундан ташқари, ИИВ вакиллари россиялик блогер билан профилактик суҳбат ҳам ўтказган.\nТошкент шаҳар ИИББ фуқаролардан бундай мазмундаги чақириқларга учмасликларини ва карантин қоидаларига риоя этган ҳолда оммавий равишда тўпланмасликларини сўраган.\nЭслатиб ўтамиз, Маъмурий жавобгарлик тўғрисидаги кодекснинг 200-1-моддасига кўра, оммавий тадбирлар ўтказиш қоидаларини бузиш фуқароларга базавий ҳисоблаш миқдорининг беш бараваридан ўн бараваригача, мансабдорга эса — ўн бараваридан ўн беш бараваригача миқдорда жарима солишга сабаб бўлади.\n00:16 / 21.07.2021\nТошкент шаҳрида икки ҳафталик комендантлик соати жорий қилиниши рад этилди


Шавкат Мирзиёев Ислом Каримов номидаги илмий-маърифий ёдгорлик мажмуасига ташриф буюрди- Kruz.uz\n15:13, 02.09.2019 870 0 Жамият\nПрезидент Шавкат Мирзиёев 2 сентябрь куни Ислом Каримов номидаги илмий-маърифий ёдгорлик мажмуасига ташриф буюриб, Ўзбекистоннинг биринчи президенти ҳайкали пойига гулчамбар қўйди, унинг ёрқин хотирасига ҳурмат бажо келтирди. Бу ҳақда президент матбуот хизмати хабар бермоқда.\nИслом Каримов 2016 йил 2 сентябрь куни вафот этган эди. Давлат раҳбари Шавкат Мирзиёевнинг қарорига кўра ҳар йили бу сана Хотира куни сифатида ёд этилмоқда.\nУшбу маросим ҳам давлат ва жамоатчилигимизнинг Ислом Каримовга ҳурмати ифодаси бўлди, дейилади хабарда.\nҚуръон тиловат қилинди. Биринчи президентнинг ҳаёти ва фаолияти, орзу-истаклари, мамлакатимизда тинчлик-осойишталикни таъминлашдаги хизматлари ёдга олинди.


Дубай амирлиги авиакомпанияси маъмурияти Ийд-ал-Фитр муносабати билан дунёнинг бир қанча шаҳарлари йўналишлари учун авиачипта нархларини арзонлаштирганини маълум қилди. Ушбу акция эконом-класс ва бизнес-класс тарифларини ўз ичига олиши қайд этилган.\nАкция талабига кўра, авиачипталар 2020 йилнинг 29 февралигача, саёҳат қилиш учун жорий йилнинг 30 майгача брон қилиниши керак. Ушбу акция доирасида Париж, Токио, Қувайт, Лондон, Брисбен, Бангкок, Касабланка, Жидда, Истамбул ва Лос-Анжелес шаҳарларига чегирма асосида учиш мумкин.\nШунингдек, кимдир Emirates Holidays орқали брон қилмоқчи бўлса, 2435 дирҳамга 4 юлдузли меҳмонхонада уч ҳафта истиқомат қилиши мумкин. Ресторанлар учун 50 фоизгача чегирма тақдим этилади.\n225 марта ўқилди\nДругие материалы в этой категории: « Исмоил Гаспирали дарс берган мадраса диний бошқарма ихтиёрига қайтарилди\tЯнги Зеландияда йирик исломий марказ иш бошлайди »


Усмонхон Алимов: “Президентимиз Шайх Муҳаммад Содиқ Муҳаммад Юсуфдек илм аҳли вакилларини ҳурмат қилишимиз зарурлигини алоҳида уқтирди” | Azon.uz - Ахборот-таҳлилий портал\nТонг - 05:58\nҚуёш - 07:18\nПешин - 12:09\nАср - 15:18\nШом - 16:59\nХуфтон - 18:20\n18:30 13.02.2018 1122\nПрезидентимиз Шавкат Мирзиёев 9 февраль куни Тошкент шаҳрида амалга оширилаётган ободонлаштириш ва бунёдкорлик ишлари билан танишиш ҳамда халқ билан мулоқот қилиш жараёнида Шайхонтоҳур туманидаги «Сузук ота» мажмуасида олиб борилаётган қурилиш ишлари билан ҳам яқиндан танишди. Ҳудудни янада ободонлаштириш, зиёратчилар учун қулайликларни ошириш бўйича мутасаддиларга топшириқлар берди. Шунингдек, Чилонзор туманида барпо этилаётган масжидда ҳам бўлиб, ўзининг бир қатор таклиф ва тавсияларини билдирди. “Ишонч” газетаси мухбири Ўзбекистон Мусулмонлари идораси раиси, муфтий Усмонхон Алимов билан суҳбатда бўлди.\n“Сўгалли ота деган жойда тўқсонинчи йиллар атрофида бир масжид қурилиб, биноси чала қолиб кетганди. Бу савоб ишни шайх Муҳаммад Содиқ Муҳаммад Юсуф ҳазратлари муфтийлик даврида бошлаганлар. У ерга бордик. Муҳтарам Президентимиз шайх Муҳаммад Содиқ Муҳаммад Юсуф ҳазратлари ҳақида сўраб, у кишининг оиласи, фарзандлари ҳақида суриштирди.\nДавлатимиз раҳбари у кишининг ўғиллари Исмоил Муҳаммад Содиқни чақиртириб, суҳбатлашдилар. Шайх Муҳаммад Содиқ Муҳаммад Юсуф ҳазратлари энг оғир даврларда Ўзбекистон халқи, унинг тинчлиги, одамларнинг диний соҳада тўғри йўлдан боришлари учун жуда катта хизмат қилганлиги, Маҳад (Имом Бухорий номидаги Ислом институти)да ўқитувчи, кейин ректор, Ўрта Осиё ва Қозоғистон мусулмонлари идорасида раис, муфтий бўлганини айтиб, бундай илм аҳли вакилларини ҳурмат қилишимиз зарурлигини алоҳида уқтирдилар. Аҳли илмни ҳурмат қилишлик Аллоҳнинг розилигини топишлик бўлади. Ҳазрат Пайғамбаримиз соллаллоҳу алайҳи васалламнинг битта ҳадисларида олим-у уламолар тўғрисида “Уламолар пайғамбарларнинг меросхўридирлар”, дейилади. Демак, пайғамбарларнинг меросхўри бўлган уламони ҳурмат қилган пайғамбарни ҳурмат қилган бўлади. Пайғамбарни ҳурмат қилган Аллоҳнинг розилигини топади. Аллоҳ унга кўп йўлларни очиб беради. Президентимизнинг қилган бу ишлари нафақат Ўзбекистон халқи, балки бутун дунёга ёйилди. Чунки шайх Муҳаммад Содиқ ҳазратлари бутун Ислом оламида машҳур ва манзур олим эди. У кишининг бу оламда ўз ўрни, мақоми, сўзи бор эди. Катта-катта анжуманларда сўзга чиқиб, ўз сўзини ўтказарди. Бизга ҳозир ҳам халқимиздан, бутун дунёдан эътирофлар ёғилаяпти. Давлатимиз раҳбарига Ислом оламининг намояндалари, уламолар, олимлар чексиз миннатдорлик билдирмоқдалар.\nДарҳақиқат, бунёд этилаётган шайх Муҳаммад Содиқ Муҳаммад Юсуф номидаги масжид ёнида катта музей ҳам ташкил қилиняпти. Муҳтарам Президентимиз Исмоилбекка: “Онангиз, опа-сингилларингиз, қариндошларингиз билан маслаҳат қилинг, музейга нима керак бўлса, сизлар нимани хоҳласангиз, биз шуни қилиб берамиз”, деди. Бу чексиз ҳурмат ва юксак эҳтиром намойиши бўлди. Ўша жойда катта конференц-зал қурилади. Ўқув хоналари, секторларга бўлиб ўтиладиган мажлис хоналари бўлади. Қурилиш ишлари тугагач, бутун дунёдан олимлар, диний ва бошқа соҳалардаги уламоларни таклиф қилиб, катта анжуман ўтказиладиган бўлди. Юртбошимиз ушбу беназир ташаббус ва ғоялари билан бутун дунёга бизнинг қандай маънавиятли халқ эканимизни чиройли тарзда намоён қилдилар. Инсоннинг қалбига бундай покиза ниятларни фақатгина Аллоҳ солади. Бундай ишлар ўз-ўзидан бўладиган ишлар эмас… Биз бунга шукр қилишимиз керак, бизга бундай юрт раҳбарини Аллоҳ инъом этди! Бунинг қадрига етишимиз, у кишининг ёнида бирлашиб, шу азиз юртимиз тараққиёти учун ҳар биримиз ҳисса қўшишимиз лозим!”\nШавкат Мирзиёев Усмонхон Алимов Шайх Муҳаммад Содиқ Муҳаммад Юсуф\nШавкат Мирзиёев Қозоғистон президенти билан телефон орқали cуҳбатлашди\n20:40 19.11.2018 80\nШавкат Мирзиёев Қирғизистон Республикаси президенти билан телефон орқали суҳбатлашди\n22:40 16.11.2018 128\n13:30 16.11.2018 107\n11:00 15.11.2018 165\nШавкат Мирзиёев Туркманистон президенти билан телефон орқали суҳбатлашди\n20:20 13.11.2018 127\nСоғлиқни сақлаш тизимидаги ислоҳотлар натижалари таҳлил қилинди\n17:30 10.11.2018 200\nСўровнома натижалари (667 та овоз):\nАлбатта фойдаланган бўлардим (468) 70.2%\nХизматлар тўлиқ ҳалол бўлишига ишонмайман (57) 8.5%\nМенга фарқи йўқ (4) 0.6%\nҲалол туризм андозалари нима ўзи? (138) 20.7%\n11:20 16.11.2018 4198\nВидео: Бразилиялик учувчи парвоз пайтида Исломни қабул қилди\n14:00 17.11.2018 2807\nНуриймон Абулҳасан мактабларда диний таълим бериш учун мутахассис етишмаслигини маълум қилди\n17:20 16.11.2018 2730\nAzon.uz раҳбари кўкрак-нишон билан тақдирланди\n15:20 14.11.2018 2272\nНамоз ўқиётганда ёмон xаёллардан қутулиш йўли\n00:00 15.11.2018 3070\n22:00 16.11.2018 2821\nДевид Ҳерст: «Ибн Салмон Нетаняҳуни Ғазога қарши уруш бошлашга ундаган»\n08:30 17.11.2018 2429\n23:00 17.11.2018 2146


Юртимизда 77 нафар болада камёб касаллик — спинал мушак атрофияси аниқланган — Sof.uz\nЮртимизда 77 нафар болада камёб касаллик — спинал мушак атрофияси аниқланган\n2.05 14:05 74 Тиббиёт\nБу ҳақда ССВ ўринбосари Элмира Боситхонова айтиб ўтди.\nМутасаддининг таъкидлашича, спинал мушак атрофияси камёб ирсий касаллик саналиб, ҳомиладорлик вақтида болада вужудга келади. Энг ёмони, хасталик ўз вақтида, яъни 6 ой ичида даволаниши зарур. Акс ҳолда, бундай беморларнинг тенг ярми 2 ёшга етгунича вафот этади.\nМаълумотларга кўра, дунё бўйича ушбу касаллик ҳар 610 минг чақалоқдан бирида учрар экан. Аммо жажжи беморларнинг 50 фоизи 2 ёшга етмай нафас етишмовчилиги сабабли ҳаётдан кўз юмади.\nЮртимизда ҳам 77 нафар болада ушбу касаллик таҳлили намуналари тасдиқланган. Уларнинг 24 фоизи қариндошлар ўртасидаги никоҳ оқибатида, 40 фоизи эса икки ва ундан кўп спинал мушак атрофияси билан туғилган болали оилалар ҳамда 36 фоизи ота ҳам, она ҳам ушбу ген ташувчиси бўлган оилаларда дунёга келган.


Инҳа университети Жанубий Корея олий ўқув юртлари орасида 8-ўринни эгалладиHaqida.net\nHome Dunyo Инҳа университети Жанубий Корея олий ўқув юртлари орасида 8-ўринни эгаллади\nИнҳа университети Жанубий Корея олий ўқув юртлари орасида 8-ўринни эгаллади\nИнҳа университети “Joongang Daily” нашри томонидан чоп этилган Жанубий Корея олий ўқув юртлари рейтингида 10-ўриндан 8-ўринга кўтарилди. Рейтингдан 189 университет ўрин олган.\n“Joongang Daily” нашрининг университетлар рейтинги Жанубий Кореялик олий ўқув юртлари учун бошқа халқаро рейтинглардан муҳимроқ. Шу боис улар мазкур рейтингдаги натижаларини мунтазам равишда яхшилаб боришга ҳаракат қилишади.\nРейтинг университетлар фаолиятини тадқиқот, таълим, ўқув юрти битирувчиларини иш билан таъминлаш даражаси, фонд фаолияти ва бошқа кўрсаткичлар асосида баҳолайди.\nЯнги “Joongang Daily” рейтингида Корея Республикасидаги Инҳа университети 182 балл билан 8-ўринни эгаллади. Ўтган йили университет 177 балл билан 10-поғонада эди.\nТаъкидлаш лозимки, Корея Республикасидаги Инҳа университети 2014 йилдан бери ушбу рейтингдаги натижасини янгилаб келмоқда. 2014 йилда “Joongang Daily” рейтингида Корея Республикасидаги Инҳа университети 14-ўринда бўлса, 2015 йилда таълим муассассаси 13-ўринга кўтарилган. Ўтган йили эса университет 10-поғонани эгаллади.\nИнҳа университети кўрсаткичларнинг аксариятида биринчи 10 таликка киритилган ёки унга яқин ўринларда жойлашган. Мисол учун, олий ўқув юрти “Талабаларнинг ўзлаштириши” кўрсаткичи бўйича 3-ўринни эгаллаган. “Ходимларни ишга олиш учун тавсия қилинадиган университет” ва “Мактабни битиргач, ўқиш учун энг яхши университет” бўйича эса 6-ўринни эгаллаган.\nТаъкидлаш жоизки, Корея Республикасидаги Инҳа университети Ўзбекистонда ҳам ўзининг юқори сифатли дастурларини таклиф этмоқда. 2014 йилда Тошкент шаҳрида Инҳа университети очилди. Бугунги кунда Тошкент шаҳридаги Инҳа университети (IUT) ёшларга «Компьютер ва дастурий инжиниринг» ва «Логистика» йўналишлари бўйича ўқув дастурларини таклиф этиб келмоқда.\nIUT ректори Сарвар Бобохўжаев шундай деди: “Тошкент шаҳридаги Инҳа университети жамоаси номидан Корея Республикасидаги Инҳа университетини ушбу натижаси билан қутлайман. Мазкур рейтинг Корея Республикасидаги Инҳа университети юқори сифатли таълим ва тадқиқотлар дастурларини таклиф этишининг исботидир”.\n“IUT ўқув дастури Корея Республикасидаги Инҳа университетининг таълим дастурларига тўлиқ асосланган. Корея Республикасидаги Инҳа университети вакиллари таълим сифатини таъминлаш учун IUT'даги академик жараёнларни назорат қилишади”, – деди у.\n“IUT'да юқори малакали хорижий ва маҳаллий профессорлар ишлашади ва улар ёшлар билан ўз билимлари ва тажрибаларини ўртоқлашишади”, – қўшимча қилди IUT ректори.\nТошкент Фотосуратлар уйида навбатдаги кўргазма ташкил этилди\n🔞Uyatsiz Filmlar Ko’p ko’rsa Nima Bo’ladi? (Behayo VIDЕOLAR!) 63 views


UzDaily.uz: 52 нафар фуқаромиз ҳалок бўлган автобус эгаси қўлга олинди \n52 нафар фуқаромиз ҳалок бўлган автобус эгаси қўлга олинди\n2018-й. 02-декабрь 00:13\nТошкент, Ўзбекистон (UzDaily.uz) -- 2018 йил 18 январь куни, соат тахминан 10:30 ларда «Самара-Чимкент» автомобиль йўлининг 1068-километрида икки ярусли «Kassbohrer» автобуси ёниб кетганди, унинг ичида 57 киши бўлган. Рўй берган ҳодиса оқибатида Ўзбекистон Республикасининг 52 нафар фуқароси ҳалок бўлди, 5 киши куйиш жароҳатини олди.\nУшбу автобус Қозоғистон Республикасининг 46 ёшли фуқароси О.М.га тегишли бўлиб, у Қозоғистон Республикаси ҳуқуқ-тартибот идораларига бормаган ва терговдан яширинган. Қозоғистон Республикасида у мамлакат Жиноят кодексининг 348-моддаси 4-қисмида («Автомобилларнинг сифатсиз даражада таъмирланиши ёки уларнинг техник носозликлар билан ишга туширилиши») назарда тутилган жиноятни содир этганликда айбланмоқда.\n2018 йил 20 ноябрь куни Тошкент шаҳрининг Сергели туманида ўтказилган қўшма тезкор-қидирув тадбирлари давомида давлатлараро қидирувда бўлган О.М. қўлга олинди.\n22 ноябрь О.М. экстрадиция қилиш масаласи ҳал қилинмагунга қадар, Ўзбекистон Республикаси Ички ишлар вазирлигининг тегишли муассасасига жойлаштирилди.\nҚайд этилишича, қўлга олинган шахсни Қозоғистон Республикаси ҳуқуқни муҳофаза қилиш идораларига топшириш тартиби Қозоғистон ва Ўзбекистон ўртасидаги халқаро ҳуқуқий келишувларга мувофиқ ўтказилади. Бу ҳақда Тошкент шаҳар ИИББ Матбуот хизмати хабар беради.


МДҲ давлатлари зиёлилари ва санъат вакиллари Тошкентда тўпланишади - Маданият вазирлиги - 17.04.2021, Sputnik Ўзбекистон\nМДҲ давлатлари зиёлилари ва санъат вакиллари Тошкентда тўпланишади - Маданият вазирлиги\nТОШКЕНТ, 17 апр - Sputnik. Шу йилнинг кузида Тошкентда МДҲга аъзо давлатлар зиёлилари ва ижод аҳли иштирокидаги XV форум бўлиб ўтади, унда олимлар, маданият,\nТОШКЕНТ, 17 апр - Sputnik. Шу йилнинг кузида Тошкентда МДҲга аъзо давлатлар зиёлилари ва ижод аҳли иштирокидаги XV форум бўлиб ўтади, унда олимлар, маданият, санъат ва таълим соҳалари ходимлари иштирок этади.Бу ҳақда Маданият вазирлиги ахборот хизмати хабар бермоқда.Таъкидланишича, бу ҳақда вазирликда бўлиб ўтган Гуманитар ҳамкорлик Кенгаши ва Гуманитар ҳамкорлик бўйича давлатлараро жамғармасининг МДҲ га аъзо давлатлар вакиллари ўртасидаги онлайн-қўшма мажлисида маълум қилинган.Тадбирда Ўзбекистон томонидан Маданият вазири ўринбосари Олимжон Мирзаев иштирок этди.МДҲ га аъзо давлатларнинг ўзаро ҳамкорлик масалалари муҳокамаси жараёнида жумладан, пандемия шароитида фонд фаолияти ҳақида фикрлар алмашинуви бўлиб ўтди.Ўтган йилдаги мураккаб вазият туфайли 83та режалаштирилган лойиҳалардан Фонд атиги 21тасини амалга ошира олган.Тадбирда МДҲга аъзо давлатларнинг маданий-гуманитар соҳадаги ўзаро таъсирининг бошқа долзарб масалалари ҳам муҳокама қилинган. 2022 йилда амалга ошириладиган давлатлараро лойиҳаларни амалга ошириш бўйича таклифлар кўриб чиқилган.Қатор лойиҳалар МДҲда Халқ ижодиёти ва маданий мероси, архитектура ва қурилиш йилига бағишланади.Кейинги йиғилиш июль ойида ўтказилиши белгиланган. Учрашув формати эпидемиологик вазиятга боғлиқ бўлиши қайд этилган.\nроссия, маданият вазирлиги, ўзбекистон\nТОШКЕНТ, 17 апр - Sputnik. Шу йилнинг кузида Тошкентда МДҲга аъзо давлатлар зиёлилари ва ижод аҳли иштирокидаги XV форум бўлиб ўтади, унда олимлар, маданият, санъат ва таълим соҳалари ходимлари иштирок этади.\nБу ҳақда Маданият вазирлиги ахборот хизмати хабар бермоқда.\nТаъкидланишича, бу ҳақда вазирликда бўлиб ўтган Гуманитар ҳамкорлик Кенгаши ва Гуманитар ҳамкорлик бўйича давлатлараро жамғармасининг МДҲ га аъзо давлатлар вакиллари ўртасидаги онлайн-қўшма мажлисида маълум қилинган.\nТадбирда Ўзбекистон томонидан Маданият вазири ўринбосари Олимжон Мирзаев иштирок этди.\n8 Апрел, 09:36\nМДҲ га аъзо давлатларнинг ўзаро ҳамкорлик масалалари муҳокамаси жараёнида жумладан, пандемия шароитида фонд фаолияти ҳақида фикрлар алмашинуви бўлиб ўтди.\nЎтган йилдаги мураккаб вазият туфайли 83та режалаштирилган лойиҳалардан Фонд атиги 21тасини амалга ошира олган.\nТадбирда МДҲга аъзо давлатларнинг маданий-гуманитар соҳадаги ўзаро таъсирининг бошқа долзарб масалалари ҳам муҳокама қилинган. 2022 йилда амалга ошириладиган давлатлараро лойиҳаларни амалга ошириш бўйича таклифлар кўриб чиқилган.\nҚатор лойиҳалар МДҲда Халқ ижодиёти ва маданий мероси, архитектура ва қурилиш йилига бағишланади.\nКейинги йиғилиш июль ойида ўтказилиши белгиланган. Учрашув формати эпидемиологик вазиятга боғлиқ бўлиши қайд этилган.


Қирғизистон парламенти Қозоғистонга қўшин юборишга қарор қилди\nҚирғизистон Республикаси Жогорку Кенеши Қозоғистонга тинчликпарвар кучларни юбориш тўғрисида қарор қабул қилди. Бу ҳақда депутат Дастан Бекешев ижтимоий тармоқларда маълум қилди.\nУнга кўра, депутатлар икки марта овоз беришган, биринчи марта қарор қабул қилинмаган. Хабарга кўра, 55 депутат қарорни маъқуллаган, 11 нафари «қарши» овоз берган.\n«Аммо айрим депутатлар яна овозга қўйишни сўрашди, иккинчи марта 69 нафари ёқлаб, 7 нафари қарши овоз берди. Қарорда айтилишича, биз 150 нафар аскарни чекланган муддатга Қозоғистонга жўнатамиз», деди депутат.\nУнинг қўшимча қилишича, ўзи ҳам бу қарорга қарши овоз берган.\nЙиғилишдан сўнг Қирғизистон Республикаси Миллий хавфсизлик давлат қўмитаси раиси Қамчибек Ташиев журналистларга президент Садир Жапаровнинг КХШТ доирасида Қозоғистонга ҳарбий хизматчиларни юбориш тўғрисидаги таклифини депутатлар маъқуллаганини тасдиқлади. Унга кўра, энди ҳарбий хизматчиларни жўнатиш вақти ҳал қилинади.\n7 январь куни Қирғизистон Республикаси Жогорку Кенеши депутатлари Қозоғистонга ҳарбий хизматчиларни юбориш масаласини муҳокама қилиш учун навбатдан ташқари йиғилишга йиғилди. Учрашув бошидан тўғридан-тўғри трансляция қилинган бўлсада, кейинроқ депутатлар муҳокамани ёпиқ эшиклар ортида давом эттиришга қарор қилишди.\nМиллий хавфсизлик давлат қўмитаси раиси Қамчибек Ташиев 150 нафар ҳарбий хизматчи, 8 та бронетехника ва 11 та ҳарбий техникани юбориш таклиф этилганини маълум қилди. У «қўшинлар муҳим давлат объектларини қўриқлайди, лекин митингларни тарқатишда ёки тартибни тиклашда қатнашмайди», деб ишонтирди.\nМуҳокама чоғида парламент биноси олдида Қозоғистонга ҳарбий хизматчиларни юбормаслик талаби билан пикет ўтказилди.


Арманлар геноциди: ҳақиқатми ёки уйдирма?.. | Azon.uz - Ахборот-таҳлилий портал\nБутун дунё арманлари 24 апрель кунини Геноцид қурбонлари куни сифатида ўтказишади. Арманларга кўра, ХХ аср бошларида, 1915 йилдан эътиборан усмоний давлатида 1,5 миллионгача арман атайин қирилган – геноцид қилинган. Туркиялик тарихчи олим, профессор, Истанбул университети проректори Илёс Тўпсоқол “Азон.уз”га берган интервьюсида геноцид ҳақидаги айбловнинг мутлақо асоссиз эканлигини таъкидлади.\n– Аслида арманлар билан боғлиқ масала 1915 йилда эмас, XIX асрнинг биринчи ярмида бошлаган. Ўша даврда баъзи халқлар усмонийлар давлатидан мустақил бўлишга ҳаракат қила бошлаган эди. Биринчи бўлиб серблар мустақиллик эълон қилди, кейин албанлар, болгарлар ва ҳоказо. XIX аср бошларида Онадўлига келган америкалик ва насроний миссионерлар арманлар ва грекларни ҳам мустақил бўлишга ундади. Шу тариқа айирмачилик ҳаракатлари бошланди. Ваҳоланки, улар яхши турмуш кечиришган, заргарлик, қурилиш ишлари билан шуғулланишган, юқори мартабали арманлар, масалан, султон саройида пошо даражасига кўтарилган арманлар бор эди. Улар “содиқ фуқаролар” деб тилга олинар эди. Арманлар орасида аста-секин айирмачилик кайфиятлари кучайиб, исёнлар бошлашди, мусулмон аҳолини ўлдиришга ўтишди. Кейинроқ Россия билан урушда айниқса Эрзурум, Ардахан, Вандаги арманлар рус армияси сафига қўшилиб, кўнгиллилар бўлинмаларини тузишди ва мусулмонларни қиришга тушишди. 1878 йилдан 1915 йилгача 600 минг мусулмон аҳоли ўлдирилгани тарихий манбаларда қайд этилган. Яъни арманлар ўзлари яшаб келган усмонийлар давлатига хиёнат қилиб, русларга қўшилишди. 1915 йилдан кейин жанубий ҳудудларга французлар келганида, Франция армиясига қўшилишди. Французлар Мараш, Антеп, Урфа, Мерсинга кирганида 20 минглик қўшинда атига 1-2 минги французлар эди, холос, қолгани маҳаллий арманлардан иборат бўлган.\n1915 йилда шарқий ҳудудларда ҳам рус армияси сафида қирғинлар ўтказишди. Оқибатда мусулмонлар ҳам қуролланишга тушди, тўқнашувлар бошланди. Шу сабабли, хавсизлик нуқтаи назаридан – ҳам тўқнашувларнинг, ҳам арманларнинг душман томонга ўтишининг олдини олиш учун давлат арманларни кўчиришга қарор қилди. Эрзурум, Ван, Кайсери, Сивас, хуллас, мамлакат шарқидаги арманлар Суриянинг Ҳалаб, Лазкия, Дайраззор сингари ҳудудларига кўчирилган, Сурия ўша пайтда усмонийлар давлати ҳудудига кирар эди. Биздаги маълумотларга кўра, 438 минг арман кўчирилган, чет эл манбаларида бу рақам 600 минг деб кўрсатилган. Йўлда касаллик, сувсизлик ва ҳоказо сабаблар билан тахминан 130 минг киши вафот этган. Аслида бу ҳам баҳсли масала, айтайлик, бошқа жойларга кетиб қолганлар ҳам бўлиши мумкин, рўйхатда йўқ бўлгани учун ўлган деб тахмин қилинади. Масала сиёсийлашиб кетгани учун қурбонлар сонини 1,5 миллионгача чиқаришган, ҳолбуки, кўчирилганнинг сони унча эмас. Ғарбий ҳудудлардаги, масалан, Истанбул ва Измирдаги арманлар кўчмаган. Арманлар Суриянинг унумдор ерларига олиб борилган, архив маълумотларига қараганда, мол-мулклари қоплаб берилган, 1918 йилда эса ортга қайтишларига рухсат берилган.\nАрманлар геноциди деган масала аслида 1980-йилларда кўтарила бошланди. Унгача арманларнинг “Асала” террорчи ташкилоти турли мамлакатларда 53 нафар дипломатимизни ўлдирди. Террорчиликда муваффақиятга эриша олмагач, Туркияни халқаро майдонда обрўсизлантириш учун геноцид масаласини кўтаришга киришишди.\nДунёда ўттиз чоғли давлат парламенти 1915 йилдаги ҳодисаларни геноцид деб тан олган. Уларнинг ҳеч қандай асоси йўқ, булар мутлақо сиёсий қарорлар. Ахир бу парламентдаги депутатлар эмас, балки тарихчи-олимлар шуғулланиши керак бўлган масала. Олимлар олдин ўргансин, ҳа, чиндан ҳам геноцид бўлган деса, ундан кейин парламентлар қарор чиқарсин. Ана шунда тўғри бўлади. Бизнинг архивларимиз ҳамма учун очиқ, улар ҳам ўз архивларини очишсин, ким геноцид қилган, ким қилмаган маълум бўлади. Арманистон шу пайтгача геноцид иддаосини исботлаш учун бирорта халқаро судга мурожаат қилмаган.\nУмуман, ҳамма ўз тарихи билан шуғуллансин. Франция Жазоирда геноцид ўтказмадими?.. Америкада ҳиндулар қириб ташланмадими?.. Ўзларининг тарихига қарашсин!\nУбайдуллоҳ Адҳамов суҳбатлашди.\nАрманистон геноцид таҳлил Махсус\n647 09:00 04.05.2021


— 1200 тоннагача маҳсулот сақлаш имкониятига эгамиз, — дейди фермер Акмал Юнусов. — Айни пишиқчилик мавсумининг ғанимат кунларидан фойдаланиб, ўзимиз ва қўшни хўжаликларда етиштирилган қишлоқ хўжалиги маҳсулотларини жамғаришни бошлаб юбордик.\nАйтиш жоизки, банкнинг 750 миллион сўмлик кредити ҳисобидан қуриб битказилган иншоот илғор хориж технологиясига асосланган бўлиб, бу ерда ўрнатилган махсус агрегатлар дала ва боғ неъматларининг сифатини бузмай, асл ҳолича сақлаш имконини беради. Махсус автоматик бошқарув тизими эса ҳар бир маҳсулот турига қараб ҳароратни меъёрида сақлайди.\nМазкур рукндаги бошқа мақолалар: « Компьютер ёрдамида гилам тўқилади\tДастлабки шартнома »


Тошкентда улкан вакцина омборхонаси очилди\nТошкентда Марказий Осиёда энг йирик вакцина омборхонаси очилди\nТошкентда совутиладиган майдони 1000 км2 бўлган вакцина омборхонаси очилди. Ушбу омборхона Ўзбекистонда эмлаш учун логистика марказига айланади.\nТОШКЕНТ, 20 ноя - Sputnik. Тошкентда Марказий Осиёда энг йирик вакцина омборхонаси ишга туширилди, деб хабар қилмоқда Соғлиқни сақлаш вазирлиги. Вакцина омборида умумий майдони деярли 1000 м2 дан иборат учта совуқлик камералари бор. У ерда ҳарорат 2-8 даражали хоналар, ҳажми 3000литр бўлган ултрасовуқ ва ҳажми 40м3 бўлгане музлатгич хоналар бор, - дейилган хабарда. Ундан ташқари иншоотда иммунизация буюмлари сақланадиган 1000м2 майдонли қуруқ омборхона ҳам бор.Омборхонада юкларни тез ва самарали бошқариш учун электр юк кўтаргичлар, док навеслари, текислаш платформалари ва кўтариш механизмлари мавжуд. Улар иккита электр тармоғига уланган бўлиб, узлуксиз электр таъминоти учун кучли заҳира дизель генераторига эга.Иншоотнинг очилиш маросимида ЮНИСЕФнинг Европа ва Марказий Осиё мамлакатлари бўйича минтақавий директори Афшан Хан, ЖССТнинг Ўзбекистондаги ваколатхонаси раҳбари Лиан Куппенс, Санитария-эпидемиологик осойишталик ва жамоат саломатлиги хизмати мутасаддилари ҳамда бошқа масъуллар иштирок этди.Айтиш жоизки, ЮНИСЕФ 2017 йилдан буён Ўзбекистонга жами 21 та вакцина омбори қурилишида амалий ёрдам бериб келмоқда. Хусусан, совутгичли юк машиналар, вакциналар учун контейнерлар ва совуқлик камераларини етказиб берган.\n15:54 20.11.2021 (янгиланди: 16:26 20.11.2021)\nТОШКЕНТ, 20 ноя - Sputnik. Тошкентда Марказий Осиёда энг йирик вакцина омборхонаси ишга туширилди, деб хабар қилмоқда Соғлиқни сақлаш вазирлиги.\nВакцина омборида умумий майдони деярли 1000 м2 дан иборат учта совуқлик камералари бор. У ерда ҳарорат 2-8 даражали хоналар, ҳажми 3000литр бўлган ултрасовуқ ва ҳажми 40м3 бўлгане музлатгич хоналар бор, - дейилган хабарда.\nУндан ташқари иншоотда иммунизация буюмлари сақланадиган 1000м2 майдонли қуруқ омборхона ҳам бор.\nУшбу омбор Ўзбекистонда миллий эмлаш дастури учун логистика марказига айланиб, вакциналарни етказиб бериш ва уларни бошқариш бўйича имкониятларни янада кенгайтириши ҳамда юртимизда ишончли эмлаш тизимини яратишга хизмат қилади, - дейилган хабарда.\nАйтиш жоизки, ЮНИСЕФ 2017 йилдан буён Ўзбекистонга жами 21 та вакцина омбори қурилишида амалий ёрдам бериб келмоқда. Хусусан, совутгичли юк машиналар, вакциналар учун контейнерлар ва совуқлик камераларини етказиб берган.


Фойдаланилмай қолган темир йўл чипталарининг пули қайтариладими? — Sof.uz\n27.03 13:53 146 Ўзбекистон\nБундай ҳолатларда “Ўзбекистон темир йўллари” АЖ амалда фойдаланилмай қолган темир йўл чипталари учун йўловчиларга белгиланган тартибда ва тўлиқ ҳажмда чиптанинг қиймат нархи, фоизлари ушланмаган ҳолда қайтарилишини маълум қилди. Шу жумлада, электрон чипталар учун ҳам пуллар қайтарилади.\n“Республика пойтахти ва бошқа вилоятлардаги карантин ҳолатини ҳисобга олган ҳолда, ”Ўзбекистон темир йўллари“ АЖ керакли суммани уйингизгача элтиб бериши ёки йўловчининг пластик картасига ўтказиб беришга тайёр.\nМАВЗУГА ДОИР: Uzbekistan Airways сотиб олинган чипталарни қайтариш масаласида баёнот берди\nЯна бир имконият мавжуд, республикамиз темир йўл вокзалларидаги барча темир йўл кассаларида чипталарни қайтариб олишингиз мумкин. Шу билан бирга, кекса ва сурункали хасталикларга чалинган шахслар чиптанинг қиймат суммасини қайтариш учун уйдан чиқмасликларини қатъий тавсия этилади", дейилади ташкилот хабарида.\n+ 998712999450 (белгиланган ҳисобот бланкларида сотиб олинган чипталар бўйича)\n+998999819383 (сотиб олинган электрон чипталар масаласида)\nБундан ташқари, [email protected] электрон почта орқали ҳам мурожаат этишингиз мумкин.\nШунингдек, йўловчиларга нисбатан ноқонуний хатти-ҳаракатлар билан боғлиқ ҳар қандай ҳолат юзага келган ҳолларда, “Ўзтемирйўлйўловчи” АЖнинг +998712999450 ишонч телефони ёки телеграм орқали хабар бериш мумкинлиги ҳам таъкидланди.\nЎзбекистон темир йўллари карантин йўл чипталари\n16.09 17:27 2735 Жамият\n14.09 08:47 396 Ўзбекистон


ҚАНД ЛАВЛАГИСИДАН ШАКАР ИШЛАБ ЧИҚАРИШ ТEХНОЛОГИЯСИ » MAQOLALAR.UZ\nMaqolalar.uz » Qishloq xo'jaligi » Sabzavotchilik » ҚАНД ЛАВЛАГИСИДАН ШАКАР ИШЛАБ ЧИҚАРИШ ТEХНОЛОГИЯСИ\nҚАНД ЛАВЛАГИСИДАН ШАКАР ИШЛАБ ЧИҚАРИШ ТEХНОЛОГИЯСИ\nГулистон давлат университети1 Тошкент давлат аграр университети2\nКалит сўзлар: қандмахсулотлар, цех, сентрифугалаш, оқартириш, буглатиш, диффузион қурилма.\nМустақил Республикамизда қанд ва қандмаҳсулотлари ишлаб чиқаришда, бошқа соҳаларда бўлгандек, кейинги йилларда бир қатор ютуқларга эришилди. Қанд ва ундан тайёрланадиган маҳсулотларга ҳамма вақт талаб ва эҳтиёж анча юқори даражада бўлган, албатта. Шунинг учун қанд ишлаб чиқаришнинг ривожлантириш зарур ва бунинг учун кўплаб катта-кичик корхоналарни ташкил этиш мақсадга мувофиқ. Халқимизнинг кундалик истеъмоли учун нон, гўшт-сут, мева маҳсулотлари каби сўзсиз, қанд ҳам етарли миқдорда бўлиши керак. Айниқса, шакарга бўлган талабни қондириш учун қанд лавлаги майдонларини кенгайтириш, лавлагиларидан қанд олиш цехларини қуриб ишга тушириш энг устивор йўналишлардан ҳисобланади.\nШакар ишлаб чиқариш учун асосий хом ашё сифатида асосан қанд лавлаги ишлатилади. Қанд лавлаги бир йиллик ўсимлик бўлиб таркибида 9-11% қанд бўлади. Иккинчи хом ашё шакар қамиш ҳисобланиб, ундаги қанд миқдори 18-23% гача бўлади. Ўзбекистон Республикаси мустақилликка эришгандан сўнг, аҳоли учун зарур бўлган буғдой, гўшт, мева ва шакар билан таъминлаш янги ишлаб чиқариш корхоналари барпо этиш кераклигини тақозо этмоқда. Айниқса шакарга бўлган талабни қондириш учун қанд лавлагидан шакар олиш учун майдароқ цехлар қуриш лозим.\nҚанд лавлагисидан шакар ишлаб чиқариш технологияси ҳар хил физик-кимёвий жараёнларни ўз ичига олган мураккаб жараёндир. Лавлаги таркибидаги қанд (сахароза) моддасини ажратиб олиш, лавлагига ҳам кимёвий ҳам физик-кимёвий ишлов бериш орқали амалга оширилади. Бунинг учун махсус техник қурилма, дастгох ва турли техник ва бошқа воситалардан кенг фойдаланилади.\nТабиий лавлаги қўйидагича технологик жараёнлар ёрдамида маълум кетма-кетликда қайта ишланади:\nзавод (ёки цех) га лавлагини ташиб келтириш;\nмаҳсулотни саралаш, тозалаш, тортиш шу жумладан ювиш;\nмаълум кўриниш ва катталикда майдалаш;\nдиффузион қурилмада шарбатни олиш;\nшарбатдан қуюқ холга келгунча аста буғлатиш;\nкристалллални ажратиш, сентрифугалаш,оқартириш;\nТайёр махсулотни қадоқлаш ва сақлаш.\nEнди, юқорида кўрсатиб ўтилган ҳар бир технологик жараён ва босқичга қисқача тавсиф берамиз. Ишлаб чиқариш корхонасига келтирилган лавлагини уюм қилиб сақлаш даврида унинг тайёрлашни ёмонлиги массасини 7-12% камайтириб, қандлилигини 15% гача камайишига олиб келади. Заводга олиб келинган лавлагини тарозида тортиб олиниб, сўнгра уни ювиб ифлосликлар, чанг, қум, лойларидан тозаланиб лавлагини брутто ва нетто оғирлигини топилади. Лавлаги намунасидан мезга олиш, уни тортмасини аниқлаш учун сувни дозалаб, сирка қўшилади сўнгра 75-80 0Сда 30 минут ушлаб турилади ва 20 0С20 минут совутиб олинади. Олинган суспензия филтрлаб шакар таркибини поляризасия услуби билан ўлчанади. Лавлаги асосан барабанли ювиш машинасида ювилади. Заводга олиб келинган лавлаги биринчи технологик ишловдан ўтгандан сўнг, транспортёр орқали қайта ишлаш учун узатилади. Лавлаги гидротранспортёр ва насос ёрдамида узатилиб бунда оғир жисмлар ушлаб қолинади. Сув ажраткичда суви силқитиб олинади. Лавлаги вагонча (бункер)га йиғилади.\nВагончадан қаламча шаклида кесиб майдалайдиган жихозга узатилади. Қаламчалар қанча юпқа бўлса шарбат шунча осонлик билан ажралади. Қаламчани ўлчами эни 3-5 мм, қалинлиги 1,5-1,6 мм бўлиши керак. Қаламчалар қовурғали ёки штампли тамғаларда кесиб олинади. Агар кесиш яхши амалга оширилса 100 грамм лавлаги 24 метргача етади.\nШарбатини чиқиши ҳам кўп, ҳам осон бўлади. Қаламчалар транспортёр орқали диффузион қурилмага келиб тушади. Қанд шарбати қайноқ сувли батареялар ёки диффузион аппаратларда ажратиб олинади.\nХужайра деворлари қанд ва бошқа моддалар учун очиқ бўлса, тирик ситоплазма ярим ўтказгич ҳисобланади. Қанд ва бошқа моддаларни ўзидан ўтказмайди. Қандни тўла сиқиб чиқариш учун қаламчалар 800C гача қиздирилади ва оқсиллар бужмайиб қанд осонгина чиқади. Қаламчалар тартибидаги сахароза темпиратура ортган сари кўпаяди. М: 200C да лавлагидан қанд шарбатининг 0,37 қисми ажралган бўлса, темпиратура 800C га етганда 1,7 қисмни ташкил этади, яҳни уч маротаба ортади. Кўпгина оқсил моддалари Юқори температурада юмшайди натижада қандга ҳам ўтади. Пектинлар ҳам кам эрийди. Улар шарбат сувига тушмаса яхши бўлади. Агар ҳарорат 80^дан юқори бўлса пектинлар кўп ўтиб кетади. Бу эса, қандни тоза холга келтиришга халақит беради.\nЛавлагидан керакли қанд шарбатини тўла ажратиб олиш учун диффузия жараёнини нихоятда тез ўтиши учун муҳит кучсиз кислотали (пҲ-5-6) бўлиши лозим. Лавлаги махсулотлари диффузион аппаратда қайта ишланиши то 0,2-0,3 % қолдиқ қанд қолгунча давом эттирилади. Олинган шира суви бўтанароқ, хавода қорайиб қоладиган ҳолатда бўлади. Бунга сабаб, улар таркибида ҳар хил органик ва минерал моддаларнинг ҳам мавжудлигидир. Уларнинг айримлари ёруғлик таъсирида кимёвий парчаланиб, турли хил рангли бирикмаларга айланади.\nУзоқ туриб қолган шарбат турли фермент ва микроорганизмлар таҳсирида биологик ўзгариши масалан, бижғиши ҳам мумкин. Шунинг учун олинган ширани зудлик билан тозаланади. Ана шундай тозалаш натижасида диффузион шира таркибидан 40 %га яқин бўлган турли моддалар ажратиб олинади. Улар қайта ишлов жараёни охирида чўкма ҳолида бўлади.\nДиффузион ширани тозалаш асосан қўйидаги тартибда бажарилади: ширани иситилиб (85-900C) икки марта оҳакли сув билан ишланади. Оҳак таҳсирида ширадаги оқсил ва бошқа моддалар қуюқлашиб, йирик чўкинди ҳосил қилади. Дефекасия жараёни туфайли шира таркибидаги қанд бўлмаган бирикмалар билан Са ва ОҲ ионлари ўртасида таҳсирлашув амалга ошиб, чўкма ҳосил бўлади. Чўкмалар шавел, лимон ва ҳар хил органик оксикислоталар, шунингдек, калсийнинг сувда эримайдиган бирикмалари ҳисобланади. Гидроксил ионлар (ОҲ) таҳсирида аммоний тузлари, темир ва магний каби металл заррачалари чўкмага ўтади.\nДефекасия жарёни одатда махсус аппаратда 80-900C иссиқликда ва 8-10 минут давомида амалга ошади.\nШундан сўнг шарбат сатурасияланади, яҳни карбонат ангидрид гази билан тўйинган шарбат таркибидаги калсий карбонат туз (СаСО3) кўринишида тўла чўктирилади. Мазкур жараён 2 марта амалга оширилади. Бунинг натижасида тозаланган шарбатдан ўта фаол ва нозик тузилишда бўлган, шарбатга ранг берувчи моддалар ҳам ажратиб олинади. Энг сўнгида, сатуратордаги шарбатга махсус мослама ёрдамида газ пуркалади.\nТаъкидлаш жоизки, сатурасия гази аппаратнинг пастки қисмига берилиб шарбатни айланма ҳаракатга келтириб, улар билан кучли механик таҳсирлашади. Газ билан тўйинган шарбат биринчи сатурасиядан сўнг 900C қиздирилиб филтрасия қилинади. Филтрдан ўтган шарбат эса яна 1000Сгача қидирилади ва иккинчи бор, сатурасия қилинади. Шу йўл билан охак қолдиқлари ва калсий тузлари шарбатдан тўла ажратиб олинади.\nКарбонат ангидрид гази билан ўтказиладиган иккинчи сатурасияда шарбатни ишқорланиш даражаси 8,8-9,0 бўлишига эришилади. Ишқорий мухитни шарбатда жуда оз миқдорда қолган калсий тузлари ҳосил қилади, натижада, қиём қайнатилаётганда ҳосил бўладиган чўкма кескин камаяди. Иккинчи бор сатурасиядан кейин эса, юқорида кўрсатиб ўтилгандек, шарбат яна филтрланади. Бунда филтр-пресс (ёки вакуум-пресс) дан фойдаланиш мақсадга мувофиқ ҳисобланади.\nТозаланган шарбат Юқори даражада рангсиз бўлиши учун сулфитлаш жарёни, яҳни олтингугурт гази билан ишлов бериш ҳам бажарилади. СО2 гази таҳсирида шарбатда қисман олтингугурт кислотаси ҳосил бўлади. У кучли кимёвий қайтарувчи бўлганлиги учун, турли бирикмалар билан реаксияга киришади ва рангли органик моддаларни рангини йўқотади. Бундан ташқари, нейтралланиш жараёни кетиб, шарбатнинг ишқорийлиги ҳам йўқолади ва унинг қовушқоқлиги анча пасаяди. Айнан шундай шароитда шакар кристаллларининг ҳосил бўлиши учун имконият туғилади.\nСулфитасиялаш "сулфитатор" деб аталган аппаратда амалга оширилади. Унда шарбат худди ёмғирсимон холда сочилиб туради ва шарбат томчилари ўз йўлида олтингугурт гази молекулалари билан таҳсирлашади. Нихоят, иккинчи сатурасиядан кейин, филтрланган шарбат сифати анча юқори бўлиб таркибида 14-16 % қуруқ модда тутади, яҳни унда 13-14 % миқдорида сахароза бўлади. Шундай кўрсаткичдаги шарбат кристаллизасияга учратилиб шакар ишлаб чиқарилади. Лекин, шуни ҳам таъкидлаш зарурки, кристаллизасияга учратишдан олдин шарбат қиёмсимон ҳолатгача охиста қайнатилади. Бунда сув буғланиб қуруқ модда 65-70 % олиб келинади. Мазкур жараёндан кейин шарбат-қиём яна қиздирилади. Энг охирида 92-93 % қуруқ модда қолишига эришилади.\nҚайнатиш жараёни бир текис олиб борилганда сув буғланиб, масса қуюқлашиб, секин-аста қанд кристалллари ҳосил бўла бошлайди. Буни одатда "биринчи утфел" деб юритилади. У қуюқ ёпишқоқ масса бўлиб, таркиби қанд кристалллари ва "боғланган" сувдан иборат (таркибида 92-93 % қуруқ модда).\nҚандни карамелга айланиб қолмаслиги учун (утфелда 1200C ва нормал атмосферада кузатилади) вакуум шароити барпо қилиниб сувни буғлатиш (800C) да давом эттирилади.\nҚанд кристаллари ҳосил бўлишини енгиллаштириш мақсадида вакуум-аппаратга 50-100 грамм қанд пудраси солиб ҳам қўйилади. Энг охирида ҳосил бўлган қанд махсулоти сентрафугага йўналтириб икки қисм - қанд кристалллари ва маълум миқдорда суюқ масса ("яшил патока" деб номланади)га ажратилади. Дастгох қисмлари юзасида ёпишиб қолган кристалллар эса қайноқ сув ва буғ билан тозалаб олинади. Идиш деворларидаги кристалллар эриши натижасида содир этилган қандли эритма "оқ патока" деб номланади. Уни вакуум аппаратнинг биринчи утфелига қайта ўтказилади. Сентрифугадан чиққан оқ шакар эса қуритиш цехига юборилади. Бундай махсулот намлиги 0,5-0,6 %, ҳарорати 70-750C. Қуритиш цехида 0,1-0,15 % намлик қолгунча шакар қуритилиб, қадоқлаш учун юборилади.\nЯшил патока бошқа вакуум аппаратда иккинчи утфелга келиб тушиб иккиламчи бор кристаллланади. Иккинчи утфелдан яна сентрифугага юборилади ва қўшимча қанд кристалллари олинади. Аммо у сариқ рангда (сариқ қанд) бўлади. Уни яна қайта ишланади ва иккинчи сатурасиядан кейин шарбатда эритилади. Бу жарённи "клеровка" деб аталади. Шарбатда эритилган сариқ қанд қиёмга аралаштирилади ва буғлатиш сулфитациялаш жараёнларига учратилади. Технология сўнгида олинган модда "меласса" ёки хайвонлар учун "озуқа патока" деб номланади. Ундан чорва моллари учун қўшимча озуқа моддаси сифатидан фойдаланса бўлади. Қанд лавлагисидан, таъкидлаш керакки, 14-15 % соф қанд олинади. Энди, қанд моддаларини сақлаш масаласига эътиборни қаратамиз. Одатда, қанд махсулотлари сақланадиган омборнинг хаво намлиги 70% дан ортмаслиги лозим.\nҚанд қуруқ яхши шамоллатиб туриладиган омборларда ўткир ҳидли моллар ҳам да буюмлардан узоқда сақланиши зарур, чунки у намланиш ва ёт ҳидларни ўзига қабул қилиш хусусиятига эга. Шакар сақланадиган хона ҳавосининг нисбий намлиги 70 %дан, чақмоқ қанд сақланадиган хонаники 80 %дан ошмаслиги керак. Қанд Юқори ва паст ҳароратда ҳам сақланиши мумкин, аммо хона хавосининг ҳарорати ташқи хаво ҳароратидан бир мунча Юқори бўлиши керак, чунки ташқи хаводаги анча илиқ сув буғлари совуқ хонага кириб, хона ҳавосининг намлигини кескин ошириб юборади.\nҚанд солинган қоплар ва тоза чит, брезен ёки шолчалар билан қопланган махсус ўринга тахлаб қўйилади, агар қоплар намланса, қандни бошқа қуруқ идишга бўшатиб қўйиш керак. Қанд солинган қоплар ва яшикларни ташишда уларни кирланиш ва намланишдан сақлаш учун устига берзент ёпиб қўйилади. Йилнинг фасли ва савдо корхонасининг жойлашган жойига қараб, Шакар учун 0,15 - 0,20 %; оқ қанд учун - 0,20 - 0,25 %; қанд талқони учун 0,35 % табиий камайиш кўзда тутилган.\nВ.И.Зуев, О.Қодирходжаев. "Сабзавотларни етиштириш технологияси" -1997 йил Тошкент.\nИ.А.Каримов. "2015 йилда Иқтисодиётимизда туб таркибий ўзгаришларни амалга ошириш, модернизация ва деверсификация жараёнларини изчил давом эттириш ҳисобидан хусусий мулк ва хусусий тадбиркорликга кенг йўл очиб бериш устивор вазифамиздир". Ўзбекистон 2015 йил.\nИ.А.Каримов. "Ўзбекистонда озиқ-овқат дастурини амалга оширишнинг муҳим захиралари" мавзусидаги ҳалқаро конференцияни очилиш маросимидаги нутқи. Халқ сўзи 2014 йил.\nЮ.Г.Скрипинков. "Технология переработтки плодоф и овошей" М."Агропромиздат", 1988 год.\nА.Ф.Загибалов ва бошқалар "Технология консервиривания плодов и овоўей и контрол качества". М.ВО ."Агропромиздат", 1992 год.\nKalit so'zlar: қандмахсулотлар цех сентрифугалаш оқартириш буглатиш диффузион қурилма.\n20-10-2017, 14:28 1 446 0\nМазкур мақолада бугун жаҳон жамиятини сароримага солиб келаётган экологик муоммолардан келиб чиқадиган, яъни ер юзидаги табиий бойликлар миқдорини камайиши, шу билан бир пайитда шу турдаги табиий бойликлардан нефт маҳсулотларини халқ хўжалигида қўлланилиши билан боглиц бўлган турли хил кўринишдаги\n20-10-2017 Kategoriya: Qishloq xo'jaligi / Biotexnologiya Batafsil ko'rish\nОШ ЛАВЛАГИНИНГ ФОЙДАЛИ\nМамлакатимизда озиқ-овқат хавфсизлигини таъминлаш ва аҳолини сифатли озиқ-овқат махсулотларига бўлган талабини қондириш бугунги кунда ишлаб чиқариш ва илм-фан олдида турган энг долзарб ва ҳал этилиши зарур бўлган муаммолардан бири хисобланади. Бу борада Республикамизда ҳам хукумат даражасида бир\n20-10-2017 Kategoriya: Qishloq xo'jaligi / Sabzavotchilik Batafsil ko'rish\n19-10-2017 Kategoriya: Biotexnologiya / Mevachilik / Mikrobiologiya Batafsil ko'rish\nMaqolada mamlakatimiz qishloq xo‘jaligida amalga oshirilayotgan islohotlar, sohaning taratsqiyoti, aholimizni qishloq ho‘jaligi mahsulotlari bilan to‘liq ta’minlash maqsadida - intensiv bog qator oralarida qishloq xo‘jalik mahsulotlarini, jumdalan: moyli ekinlar guruhiga mansub yeryongoq (Arachis\n17-10-2017 Kategoriya: Qishloq xo'jaligi / Mevachilik Batafsil ko'rish


Шовинизм тўғрисида « Ўзбекистон Халқ Ҳаракати\n28 April 2018 - 10:17\nПарижда 1929 – 1939 йиллар оралиғида чоп этилган “Ёш Туркистон” журналини варақлаб юртимиз тарихига оид қадрли мақолалар орасида Мустафо Чўқайнинг бир мақоласи кунимизда ҳам долзарб кўринди. Араб ёзувидан кириллга ўгириб сизларга ҳавола қиляпман:\nБироз бўлса-да, ўз миллий ҳуқуқи тарафдори бўлиб кўринган ҳар бир туркистонликни ишғолчилар “шовинист” ҳамда “инқилоб ва пролетарлар душмани” деб айбладилар. Агар шундай туркистонлик комунист партияси аъзоси бўлса тезлик билан партиядан чиқардилар ҳамда акс инқилобга қарши большевик усулида ўқ отувчи ҳаваскорларга тайёр нишон бўлдилар.\n1916 йилда генерал Куропаткин: “Туркистонликлар ўз маҳаллий ва миллий манфаатларини Россия ва буюк рус халқининг манфаатлари билан бир қаторга қўя олмайдилар. Россия энг аввало руслар учундир…” деган эди.\nШалва Элиаванинг (1883-1937, гуржи асллик Совет давлати арбоби. Ўрта Осия ва Кавказ халқларини советлаштиришда муҳим ўрин тутган – Ф.О.) ҳақли равишда айтишича, Туркистонда ерли пролетарият йўқ. Бу ерда рус пролетарияти ҳукм суради (Ёш Туркистон, 1-сон). Демак, Чор даврида бўлгани каби ҳозирги кунда ҳам Туркистонда рус шовинизми ҳукмронлик қиляпти.\nБиз узоқ йиллар зиндонда гуноҳсиз ўтиришга маҳкум кишилар ҳолатидамиз. Бу ҳолдаги ҳар бир маҳбус бутун кучи ва у вазиятда мумкин бўлган бутун йўллар билан зиндондан қутилишга тиришади: деразадаги темир панжараларни кесиб ташлашга уринади; зиндон қоравулларини уриб йиқитишга тайёр бўлади. Лекин бундай деразаларни синдирган ёки зиндон қоравулларини ўлдирган кишига “том тешар ўғри” ёки “бош кесар жиноятчи” деб ҳукм бериш тўғри эмас.\nБиз бу Совет зиндонининг панжараларини арралаяпмиз. Биз халқимизни қамоқда ушлаб турган зиндон қоравуллари билан курашамиз ва курашиш вазифамиздир. Биз озодлик учун ҳаракат қиламиз. Бизни бу ишимиз учун шовинист деб айблашлари, “Миллатлар зиндонида” ҳеч гапирмасдан тинчгина ўтиришимиз лозимлигини уқтираётган руслар, бу билан бизни зиндондаги соқчиларимиз эканлигини тасдиқлашяпти.\nАгар биз ўз миллий ҳукуматимизни тузган пайтимизда русларни ва бошқа майда миллатларни эзсак ва Туркистон ватандошлиги ҳуқуқидан маҳрум қилсак ёки уларни ҳозирги кунда Туркистондаги “Пролетарият диктаторлиги эгаларини” бизларни эзганлари каби эзсак, энди биз шовинизм билан қораланамиз.\nҲолбуки биз зиндонда гуноҳсиз ётишга ҳукм қилинганлар вазиятидамиз.\nБиз Совет Россияси, олдинги Чорлик Россияси, деб аталган буюк зиндоннинг темир панжараларини арралаяпмиз. Зиндон қоравулларига ҳужум этамиз ва бизни истиқлолга олиб борадиган йўлимизни бу қоравуллардан тозалаймиз. Бизни зиндонда сақлаган муддатларича миллий бойлигимиз ва ерларимизнинг руслар томонидан ишғол қилинмаслгини талаб қиламиз. Бу шовинизм эмас. Бу фақатгина ғоялар учун кураш ҳаққининг табиий бир кўринишидир.